text:
είναι 70% η πλήρης και 30% η μερική απασχόληση. Δεν ισχύει για όλα αυτά που μας είπε πριν προς παραπλάνηση των πάντων, όπως δεν ισχύει και θα ξέρετε, προφανώς, από τα μοντέλα που έχετε κάνει στη ζωή σας, ότι δεν φέρνουμε την αύξηση του κατώτατου μισθού και μετά να κοιτάμε τι ποσοστό πλήρους και μερικής απασχόλησης είχαμε στο σύνολο, γιατί με αυτόν τον τρόπο γίνεται η παραποίηση.
 Από τη μια μιλάμε για έναν μήνα που έχουν πάει μόνο οι πρωτοεισερχόμενοι – ο κατώτατος μισθός έχει ανέβει – και μετά κοιτάμε τι επίπτωση έχει αυτός το σύνολο, όμως αν είναι στο σύνολο οι άλλες θέσεις, δεν ήταν αυτής της ποιότητας. Έτσι δεν είναι; Επομένως, τα στοιχεία που δίνονται εδώ είναι παραπλανητικά. Ελπίζω, αν πάρετε τη θέση, εσείς να ελέγχεται τα στοιχεία με πιο επιστημονικό τρόπο.
 Σας θέτω το παρακάτω ερώτημα λοιπόν. Ως γνωστόν, οι δικαιούχοι του ΚΕΑ συνδέονται υποχρεωτικά με τα ΚΠΑ του ΟΑΕΔ. Δηλαδή, όποιος παίρνει το ΚΕΑ και είναι άνεργος, αμέσως πηγαίνει στο ΚΠΑ και του κάνουν αμέσως το προφίλ της ανεργίας του και την κατάσταση του.
 Εμείς είχαμε βάλει σαν όρο ότι το 10% των δικαιούχων του ΚΕΑ, θα μπαίνει στην αγορά εργασίας μέσα από τον ΟΑΕΔ και το καταφέραμε. Το καταφέραμε για να μη γίνει παγίδα της φτώχιας. Παγίδα της φτώχιας σημαίνει ότι δηλώνω μαύρη εργασίας και δεν βγαίνω από το επίδομα το ΚΕΑ. Εμείς το καταφέραμε αυτό, και βάλαμε σαν στόχο το 2020 να είναι 20% το ποσοστό των δικαιούχων του ΚΕΑ που θα μπαίνουν με κάποιο τρόπο στην αγορά εργασίας. Με ενδιαφέρει λοιπόν, ποια είναι η οπτική σας και αν μπορείτε να το υλοποιήσετε ή όχι.
 Δεύτερον, ξεκινήσαμε τα προγράμματα ανοικτού πλαισίου. Αυτά στα οποία αναφερθήκατε και τα ξεκινήσαμε με ένα πιλοτικό πρόγραμμα το 2018 το γνωρίζετε; Έχετε διαβάσει πάνω σε αυτό το πρόγραμμα; Στον Απολογισμό του ΟΑΕΔ στη σελίδα 42 θα δείτε ότι έχουμε φτιάξει αυτά τα νέα προγράμματα τα οποία μόλις πριν μας εξηγήσατε.
 Το έχουμε λοιπόν από τον Νοέμβριο του 2018, φτιάχνουμε το πρόγραμμα ενεργητικών πολιτικών απασχόλησης ανοικτού πλαισίου-αυτά στα οποία αναφερθήκατε-για τις περιοχές Ελευσίνας-Ασπρόπυργου και Μάνδρας ηλικίας 45 ετών και άνω. Θα ήθελα αν έχετε ρίξει μια ματιά να μου πείτε κάποια παρατήρηση πάνω σε αυτό και τι σκοπεύετε να κάνετε.
 Μπορεί να σας αδικώ αλλά μοιάζει να μην γνωρίζετε τον μηχανισμό διάγνωσης των αναγκών της αγοράς εργασίας. Μια τεράστια δουλειά που έκανε το ΕΥΑΘ, το οποίο εφαρμόζουμε και το οποίο ακριβώς σας δίνει τα στοιχεία στην κάθε περιοχή. Γνωρίζετε γι’ αυτό και εάν ναι πως θα το αξιοποιήσετε και τι θα κάνετε. Θέλω πραγματικά, να δω τι σκοπεύετε να κάνετε γιατί καταλαβαίνω ότι αυτή είναι η εξειδίκευσή σας στο χώρο της κατάρτισης και της παιδείας, γι’ αυτό η κυρία Γιαννάκου σας ζητάει να δείτε με ποιο τρόπο θα συνδεθείτε με το Υπουργείο Παιδείας, παραδείγματος χάρη με την επαγγελματική εκπαίδευση που είχαμε ξεκινήσει να οργανώνουμε στο Υπουργείο Παιδείας, διότι προφανώς δεν είναι μόνο του ΟΑΕΔ το πρόβλημα των σχολών. Παρόλα αυτά όμως, οι σχολές του ΟΑΕΔ όπως είπαν και άλλοι συνάδελφοι


text:
είναι επιτυχείς.
 Ο κύριος Βρούτσης τις είχε σταματήσει. Είχε προβλεφθεί τότε στην προηγούμενη θητεία του κυρίου Βρούτση το κλείσιμο των σχολών του ΟΑΕΔ των ΕΠΑΣ δηλαδή, και ευτυχώς αποφεύχθηκε με εμάς αφού δώσαμε παράταση της λειτουργίας τους μέχρι το 2022. Εσείς τι σκοπεύετε θα κάνετε με αυτές τις σχολές τι θα κάνετε με το Υπουργείο Παιδείας που σας ανέφερε και η κυρία Γιαννάκου και που όπως καταλαβαίνω αυτό είναι το κεντρικό θέμα στο οποίο έχετε πράγματι εξειδικευτεί;
 Στη δευτερολογίας της η Θεανώ Φωτίου απάντησε:
 « Η ίδια λαθροχειρία που έγινε και με τα όσα είπε η κα Αχτσιόγλου, γίνεται και με το ΚΕΑ. Ότι δηλαδή είχαν φέρει το ελάχιστο εγγυημένο εισόδημα. Πράγματι το είχαν φέρει σε ένα πιλοτικό πρόγραμμα, 30.000 άνθρωποι θα ωφελούνταν από αυτό σε 13 Δήμους, το οποίο ήταν πιλοτικό προς αξιολόγηση. Αξιολογήθηκε από τους ίδιους με τους οποίους είχαν εκείνοι ορίσει, τη Well bank δηλαδή και δημόσιους οργανισμούς και ευρέθη ότι δεν ήταν σωστό. Το ξανασχεδιάσαμε από την αρχή και βέβαια το κάναμε πολύ διαφορετικό ως εξής. Πια ο ωφελούμενος δεν πάει όπως ήταν με το ελάχιστο εγγυημένο εισόδημα με τη φορολογική του δήλωση του προηγούμενου χρόνου, διότι αυτό δημιουργεί πάλι παγίδα της φτώχειας. Αυτός, δηλαδή, που δεν είχε δουλειά πέρυσι θα έπαιρνε το ελάχιστο εγγυημένο εισόδημα με εσάς, ενώ την άλλη χρονιά θα είχε. Το επανασχεδιάσαμε με ένα δυναμικό πρόγραμμα που ελέγχει κάθε εξάμηνο τα πραγματικά εισοδήματα του ωφελούμενου και του δώσαμε εντελώς αλλά χαρακτηριστικά συν το 10% που βάλαμε στην εργασία, συν το 20%, που πρότεινα στον υποψήφιο για τη θέση του Διοικητή του Ο.Α.Ε.Δ., να το προσπαθήσει ώστε να το κάνει πράξη το 20% των ωφελούμενων του ΚΕΑ να μπει στην εργασία.
 Θα ήθελα πάντως και εγώ να μας πείτε κάτι για την εταιρεία σας, για να ξέρω πού δραστηριοποιηθήκατε τα δύο τελευταία χρόνια.»

type: other


text:
επιδομα ανεργιας 2014 - Press Report
 «Ανοίγουν» πέντε προγράμματα του ΟΑΕΔ για 42.500 θέσεις
 21 Φεβρουάριος 2017 19:17:30
 ΕΛΛAΔΑ Πέντε νέα προγράμματα τα οποία θα υλοποιηθούν μέχρι τον Απρίλιο του 2017, με στόχο τη δημιουργία 42.500 θέσεων εργασίας, έχει έτοιμα ο ΟΑΕΔ μετά και την σχετική έγκριση από το υπουργείο Εργασίας, Κοινωνικής Ασφάλισης και Κοινωνικής Αλληλεγγύης. Συγκεκριμένα πρόκειται για: 1) Πρόγραμμα επιχορήγησης επιχειρήσεων για την απασχόληση 10.000 δικαιούχων μέσω της «επιταγής επανένταξης στην αγορά εργασίας». Πρόκειται για το πρόγραμμα μετατροπής του επιδόματος ανεργίας σε επίδομα εργασίας, εφόσον το επιθυμεί ο άνεργος, για την πρόσληψη προσωπικού σε επιχειρήσεις που απασχολούν από 1 έως 10 άτομα (κόστος 40 εκατ. ευρώ). Το πρόγραμμα θα μπει σε εφαρμογή μέχρι τα τέλη Φεβρουαρίου αρχές Μαρτίου. Η Κοινή Υπουργική Απόφαση έχει ήδη εκδοθεί και δημοσιεύτηκε σε ΦΕΚ. Οι άνεργοι θα πρέπει να δηλώσουν την επιθυμία τους να ενταχθούν στο πρόγραμμα και οι εργοδότες το ενδιαφέρον τους, προκειμένου να προχωρήσουν σε προσλήψεις. Η «επιταγή επανένταξης», όπως θα ονομαστεί η μετατροπή του επιδόματος ανεργίας, θα εφαρμοστεί σε πρώτη φάση πιλοτικά και θα έχει πολύ αυστηρό πλαίσιο προστασίας. Οι άνεργοι, θα συνεχίσουν λαμβάνουν κανονικά από τον ΟΑΕΔ τα 360 ευρώ του επιδόματος, μόλις προσληφθούν με βάση των κατώτατο μισθό των 586 ευρώ, η επιχείρηση θα του καταβάλει το ποσό των 226 ευρώ μεικτά, αφού θα καλύπτει και τις ασφαλιστικές εισφορές του. Βασική προϋπόθεση για να λειτουργήσει το πρόγραμμα, θα είναι η σύμφωνη γνώμη του ανέργου, καθώς στην πράξη το επίδομα ανεργίας του (έως 360 ευρώ τον μήνα) θα συμπληρώνεται από τον εργοδότη, προκειμένου ο ωφελούμενος να λαμβάνει τουλάχιστον τον κατώτατο μισθό. Οι επιχειρήσεις που θα συμμετέχουν στο πρόγραμμα, δεν θα πρέπει να έχουν προβεί κατά το τρίμηνο πριν από την αίτηση υπαγωγής τους σε αυτό σε καμία μείωση προσωπικού, ενώ σε περίπτωση απόλυσης θα πρέπει να έχουν προβεί σε αντικατάσταση του μισθωτού έως την ημερομηνία υποβολής της αίτησης. Η διάρκεια επιχορήγησης του προγράμματος θα οριστεί σύμφωνα με τους σχεδιασμούς υποχρεωτικά στους 12 μήνες και θα αφορά όλους τους ανέργους που βρίσκονται σε καθεστώς επιδότησης ανεργίας, με την προϋπόθεση να έχουν δικαίωμα για 6 ακόμα μήνες επιδότησης της ανεργίας, κατά την ημερομηνία υποβολής αίτησης στο πρόγραμμα. 2) Πρόγραμμα δημιουργίας θέσεων εργασίας, μέσω της απόκτησης εργασιακής εμπειρίας για 6.000 νέους ηλικίας 25-29 ετών Το συγκεκριμένο πρόγραμμα αποτελεί τη δεύτερη φάση του προγράμματος Εργασιακής Εμπειρίας και αναμένεται να ξεκινήσει εντός του Μαρτίου. Έμφαση θα δοθεί στους μακροχρόνια ανέργους νέους από τους οποίους θα καλυφθεί το 60% επί του αριθμού των θέσεων. Η τοποθέτηση των ασκουμένων για απόκτηση εργασιακής εμπειρίας θα γίνεται σε θέσεις του τομέα της ειδίκευσης τους (με βάση τον τίτλο σπουδών τους) ή/και σύμφωνα με το Ατομικό Σχέδιο Δράσης που έχουν καταρτίσει με τον εργασιακό σύμβουλο του ΟΑΕΔ. Οι τοποθετήσεις των ωφελούμενων ανέργων νέων θα γίνει βάσει των πινάκων Κατάταξης Ωφελουμένων-Ασκουμένων. Οι επιχειρήσεις που επιθυμούν να ενταχθούν στο πρόγραμμα θα κληθούν να υποβάλουν με ηλεκτρονικό τρόπο την αίτηση εκδήλωσης ενδιαφέροντός τους. Κάθε επιχείρηση ή εργοδότης θα μπορεί να ενταχθεί στο πρόγραμμα για έναν έως και 10 ασκούμενους ανάλογα με το


text: προσωπικό που απασχολεί. 3) Πρόγραμμα επιχορήγησης επιχειρήσεων για την απασχόληση 15.000 ανέργων ηλικίας άνω των 50 ετών που βρίσκονται σε ιδιαίτερα μειονεκτική θέση. Για το σχετικό πρόγραμμα έχει εκδοθεί σε ΦΕΚ η απόφαση του Διοικητικού Συμβουλίου του ΟΑΕΔ που αφορά στην κατάρτιση δύο ξεχωριστών προγραμμάτων κατάρτισης για τη δημιουργία 15.000 θέσεων εργασίας για ανέργους άνω των 50 ετών που είναι εγγεγραμμένοι στα μητρώα του Οργανισμού. Σύμφωνα με έγκυρες πηγές, μετά την δημοσιοποίηση της απόφασης στο ΦΕΚ, αναμένεται μέχρι τα τέλη Φεβρουαρίου αρχές Μαρτίου, να υπάρξει η σχετική προκήρυξη από τον ΟΑΕΔ για την έναρξη τους. Πρόκειται, σύμφωνα με την απόφαση που δημοσιεύτηκε στο ΦΕΚ για: Α) «Πρόγραμμα επιχορήγησης επιχειρήσεων με προσωπικό άνω των είκοσι θέσεων πλήρους απασχόλησης, για την πρόσληψη 5.000 ανέργων που βρίσκονται σε μειονεκτική και ιδιαίτερα μειονεκτική θέση, ηλικίας άνω των 50 ετών» και Β) «Πρόγραμμα επιχορήγησης επιχειρήσεων με προσωπικό έως είκοσι θέσεων πλήρους απασχόλησης, για την πρόσληψη 10.000 ανέργων ηλικίας άνω των 50 ετών». Το πρώτο πρόγραμμα απευθύνεται σε επιχειρήσεις που απασχολούν προσωπικό άνω των είκοσι (20) θέσεων εργασίας πλήρους απασχόλησης, οι ενισχύσεις του οποίου εντάσσονται στο Γενικό Απαλλακτικό Κανονισμό (Καν. 651/2014) με διακριτικό τίτλο «Πρόγραμμα επιχορήγησης επιχειρήσεων με προσωπικό άνω των είκοσι θέσεων πλήρους απασχόλησης, για την πρόσληψη 5.000 ανέργων που βρίσκονται σε μειονεκτική και ιδιαίτερα μειονεκτική θέση, ηλικίας άνω των 50 ετών». Στόχος του προγράμματος είναι η δημιουργία 5.000 νέων θέσεων εργασίας, πλήρους απασχόλησης, με την πρόσληψη άνεργων που βρίσκονται σε μειονεκτική και ιδιαίτερα μειονεκτική θέση, ηλικίας άνω των 50 ετών. Το πρόγραμμα απευθύνεται σε ιδιωτικές επιχειρήσεις, συνεταιρισμούς, ΚΟΙΝ.Σ.ΕΠ., Κοι.Σ.Π.Ε. και γενικά εργοδότες του ιδιωτικού τομέα που απασχολούν προσωπικό άνω των είκοσι (20) θέσεων εργασίας με πλήρη απασχόληση και ασκούν τακτικά οικονομική δραστηριότητα σε όλη τη χώρα. Το δεύτερο σε επιχειρήσεις που απασχολούν προσωπικό έως είκοσι (20) θέσεις εργασίας πλήρους απασχόλησης, οι ενισχύσεις του οποίου εντάσσονται στο Κανονισμό de minimis (Καν.1407/2013) με διακριτικό τίτλο «Πρόγραμμα επιχορήγησης επιχειρήσεων με προσωπικό έως είκοσι θέσεων πλήρους απασχόλησης, για την πρόσληψη 10.000 ανέργων ηλικίας άνω των 50 ετών». Σκοπός του προγράμματος είναι η δημιουργία 10.000 νέων θέσεων εργασίας, πλήρους απασχόλησης, με την πρόσληψη άνεργων, ηλικίας άνω των 50 ετών. Το πρόγραμμα απευθύνεται σε ιδιωτικές επιχειρήσεις, συνεταιρισμούς, ΚΟΙΝ.Σ.ΕΠ., Κοι.Σ.Π.Ε. και γενικά εργοδότες του ιδιωτικού τομέα με προσωπικό έως είκοσι (20) θέσεις εργασίας πλήρους απασχόλησης, και ασκούν τακτικά οικονομική δραστηριότητα σε όλη τη χώρα. 4) Πρόγραμμα επιχορήγησης επιχειρήσεων της Τοπικής Αυτοδιοίκησης Α’ και Β’ βαθμού και άλλων Δημοσίων Φορέων για την απασχόληση 10.500 ανέργων ηλικίας 55-67 ετών. (Κόστος 60 εκατ. ευρώ) Μέσω του συγκεκριμένου προγράμματος θα επιχορηγούνται επιχειρήσεις των ΟΤΑ αλλά και υπηρεσίες άλλων δημοσίων φορέων προκειμένου να προχωρούν στην πρόσληψη 10.500 μακροχρόνια ανέργων, ηλικίας 55-67 ετών. Το πρόγραμμα πρόκειται να υλοποιήσει άμεσα το υπουργείο Εργασίας, μέσω του ΟΑΕΔ, όπως εξήγγειλε στη Βουλή η αναπληρώτρια υπουργός, Ράνια Αντωνοπούλου. Συγκεκριμένα απαντώντας σε επίκαιρη ερώτηση της βουλευτού του ΣΥΡΙΖΑ, Μερόπης Τζούφη, η κ. Αντωνοπούλου ανέφερε επίσης ότι το υπουργείο στο επόμενο πρόγραμμα για την απασχόληση 10.500 ατόμων που βρίσκονται σε μειονεκτική θέση λόγω και της ηλικίας τους, θα καταβληθεί προσπάθεια ώστε το ποσό


text:
των 500 ευρώ, που είναι η συνεισφορά του κράτους, να φτάσει μέχρι και τα 600 ευρώ. Σύμφωνα με πληροφορίες στο πρόγραμμα θα εντάσσονται άνεργοι που βρίσκονται στο μητρώα του ΟΑΕΔ τουλάχιστον επί δώδεκα (12) μήνες πρ
 Όλες οι ειδήσεις 21 Φεβρουάριος 2017 19:17:30
 21 Ιανουάριος 2017 07:31:07
 ΟΙΚΟΝΟΜΙΑ Έντυπη Έκδοση Τα στατιστικά στοιχεία τα οποία ανατρέπουν την αισιοδοξία της κυβέρνησης Μπορεί να πανηγυρίζει η κυβέρνηση ότι η ανεργία μειώθηκε στο 23%, ωστόσο για έναν ακόμα μήνα η Ελλάδα βρίσκεται στην πρώτη θέση της «μαύρης» κλίμακας της ανεργίας και μάλιστα με ποσοστά υπερδιπλάσια από τον μέσο όρο της ευρωζώνης. Σύμφωνα με τα νεώτερα στοιχεία της Eurostat, η ανεργία στην Ελλάδα παραμένει πάνω από την «κόκκινη ζώνη» του 20% και συγκεκριμένα στο 23,1% (στοιχεία Σεπτεμβρίου), έναντι 19,2% (στοιχεία Νοεμβρίου) στην Ισπανία, που βρίσκεται στη δεύτερη θέση. Από εκεί και πέρα οι συγκρίσεις είναι μάταιες, αφού Κύπρος, Ιταλία, Κροατία και Πορτογαλία «παίζουν» μεταξύ 14,2% και 10,5%, όντας οι μόνες χώρες στην Ευρωπαϊκή Ένωση που διατηρούνται σε επίπεδα άνω του 10%. Σύμφωνα μάλιστα με τα νεότερα εποχικά προσαρμοσμένα στοιχεία της ΕΛΣΤΑΤ, οι απασχολούμενοι ανήλθαν σε 3,69 εκατομμύρια, την ώρα που οι άνεργοι, οι συνταξιούχοι και τα άτομα που δεν αναζητούν εργασία ανήλθαν αθροιστικά σε 4,35 εκατομμύρια. Ταυτόχρονα, η αναγγελία μέσα από το πληροφοριακό σύστημα «Εργάνη» της αύξησης της απασχόλησης και της μείωσης του συνολικού αριθμού των ανέργων έδωσε μια κυβερνητική αίσθηση αισιοδοξίας για αναστροφή του αρνητικού κλίματος στην απασχόληση του εργατικού δυναμικού. Μια πιο αναλυτική ματιά στα στατιστικά, όμως, ανατρέπει αυτήν την αισιοδοξία. Αιτία είναι η αυτονόητη ερώτηση, αν πρέπει να μετράμε τα άνεργα άτομα σε σχέση με το σύνολο των εργαζομένων ή την άνεργη εργατική δύναμη σε σχέση με τη διαθέσιμη εργατική δύναμη από το σύνολο του εργατικού δυναμικού. Μαύρη εικόνα Σύμφωνα με το σύστημα «Εργάνη», το 2016 από το σύνολο των προσλήψεων (2.142.974), το 54,74% (1.173.009) ήταν εκ περιτροπής ή μερικής απασχόλησης. Αυτό σημαίνει ότι το 54,74% του εργατικού δυναμικού εργάζεται πολύ λιγότερο από το υπόλοιπο 45,26%! Ευλόγως λοιπόν το θέμα δεν είναι να μετρήσουμε πόσα άτομα εργάστηκαν έστω και μια ώρα τη βδομάδα και να τους κατατάξουμε στους εργαζομένους, αλλά να μετρήσουμε πόση εργατική δύναμη από την κανονικά διαθέσιμη του εργατικού δυναμικού αξιοποιείται πραγματικά και προσμετράται ως εργάσιμος χρόνος και πόσος χρόνος αργεί και πρέπει να προστεθεί στον χρόνο ανεργίας των ολοκληρωτικά ανέργων. Σύμφωνα με την ΕΛΣΤΑΤ (Οκτώβριος 2016), οι άνεργοι ανέρχονταν σε 1.102.335 άτομα ή στο 23% του εργατικού δυναμικού ενώ οι απασχολούμενοι ανέρχονταν σε 3.690.425, επί συνόλου εργατικού δυναμικού 4.792.760 ατόμων. Με τον νέο υπολογισμό της άνεργης εργατικής δύναμης, η ανεργία θα διαμορφωθεί περίπου (1.102.335+469.236) σε 1.571.571 άτομα ή το 32,78% του εργατικού δυναμικού! Σε κάθε περίπτωση λοιπόν η χώρα στερείται από την απασχόληση του 32,78% της διαθέσιμης εργατικής δύναμης με όλες τις συνέπειες στην οικονομία, στο ΑΕΠ, στο βιοτικό επίπεδο των εργαζομένων και των πολιτών. Μακροχρόνια άνεργοι Εν τω μεταξύ οι μακροχρόνια άνεργοι, όσοι δηλαδή αναζητούν εργασία πάνω από 12 μήνες, αποτελούν το 73,8% των άνεργων. Με λίγα λόγια επτά στους δέκα ανέργους έχουν να δουλέψουν πάνω από


text: έναν χρόνο – πρόκειται για 820.000 άτομα. Παράλληλα, εννέα στους δέκα ανέργους βρίσκονται κυριολεκτικά στο περιθώριο και δεν λαμβάνουν καμία απολύτως στήριξη από τον ΟΑΕΔ, ούτε επίδομα ανεργίας ούτε επιδότηση απασχόλησης. Μόνο το 10% των ανέργων λαμβάνει επίδομα ανεργίας από τον ΟΑΕΔ ενώ το πρόσθετο επίδομα των 700 ευρώ τον μήνα το λαμβάνει μόλις το 1,5% του συνόλου των εγγεγραμμένων μακροχρόνια άνεργων. Σημαντικά είναι επίσης τα εξής στοιχεία: Κάθε άνεργος είναι άνεργος περισσότερο από δυόμισι χρόνια. Σε 350.000 οικογένειες δεν υπάρχει εργαζόμενο μέλος. Το ποσοστό ανεργίας των γυναικών (27,2%) είναι σημαντικά υψηλότερο από αυτό των αντρών. Το υψηλότερο ποσοστό ανεργίας παρατηρείται στους νέους ηλικίας 15-24 ετών (46,9%). Την 4ετία των δύο μνημονίων (2010-2014) καταγράφηκε αύξηση κατά 45% στον αριθμό των εγγεγραμμένων ανέργων και μείωση κατά 47% στον αριθμό των δικαιούχων του επιδόματος ανεργίας. Η πραγματική ανεργία στερεί από το ασφαλιστικό σύστημα πάνω από 7 δισ. ευρώ. Μεσήλικες στον Καιάδα Εκρηκτική αύξηση παρουσιάζει το ποσοστό των άνεργων πενηντάρηδων τα τελευταία χρόνια, αφού σύμφωνα με τα στοιχεία της στατιστικής υπηρεσίας το ποσοστό των ανέργων που ανήκει στην ηλικιακή κατηγορία 55-64 ετών, από 9,2% που ήταν τον Οκτώβριο του 2011, εκτινάχθηκε στο 19,3% τον αντίστοιχο μήνα του 2016, καθώς απολύονται εργαζόμενοι με κατά το πλείστον υψηλές αποδοχές για να προσληφθούν νέοι φθηνότεροι με τον κατώτατο μισθό. Ουσιαστικά πρόκειται για μία κατηγορία ανέργων, κυρίως του ιδιωτικού τομέα της οικονομίας, οι οποίοι λόγω της οικονομικής κρίσης έχουν τις λιγότερες πιθανότητες να αποκτήσουν ξανά πρόσβαση στην αγορά εργασίας και ταυτόχρονα έχουν τη μεγαλύτερη δυσκολία εξόδου στη συνταξιοδότηση. Το ίδιο αυτό πρόβλημα αντιμετωπίζουν με ανάλογη ένταση και οι μακροχρόνια άνεργοι οι οποίοι στατιστικά εντάσσονται στην κατηγορία 45-54 ετών, καθώς οι περιορισμένες, αν όχι μηδαμινές, δυνατότητες ανεύρεσης εργασίας τούς στερούν τη δυνατότητα συμπλήρωσης ενός επαρκούς αριθμού ημερών ασφάλισης, ώστε να προσδοκούν σε μία αξιοπρεπή σύνταξη. Έτσι, διαμορφώνεται μια ανθρώπινη δεξαμενή εγκλωβισμένων ανέργων, η οποία στις ηλικίες μεταξύ 45 και 64 ετών αριθμεί 287.900 άτομα μακροχρόνια ανέργων (ΕΛΣΤΑΤ, 3ο τρίμηνο 2015), που έχουν αποκοπεί από την αγορά εργασίας και παράλληλα βρίσκονται χρονικά σε μεγάλη απόσταση από την ηλικία συνταξιοδότησης. Μάλιστα, σύμφωνα με τα στοιχεία (2014) της Eurostat, η Ελλάδα έχει τα χαμηλότερα ποσοστά απασχόλησης μεταξύ όλων των χωρών της Ε.Ε. στις ηλικίες 55-64 ετών με ποσοστό 34%, όταν στις χώρες της ευρωζώνης το αντίστοιχο ποσοστό απασχόλησης είναι 51,7% και στην Ε.Ε. των 28 χωρών-μελών ανέρχεται στο 51,8%. Επίσης, η Ελλάδα σύμφωνα με τα ίδια στοιχεία σημείωσε το 2014 το χαμηλότερο ποσοστό απασχόλησης στο σύνολο του πληθυσμού (49,4 %). Υπενθυμίζεται ότι, σύμφωνα με τις νέες ανατροπές που επήλθαν στα όρια ηλικίας συνταξιοδότησης, για να συνταξιοδοτηθεί κάποιος με μειωμένη σύνταξη πρέπει να έχει συμπληρώσει το 62ο έτος της ηλικίας του, ενώ για πλήρη σύνταξη απαιτείται η συμπλήρωση του 67ου έτους. Δεν είναι τυχαίο άλλωστε το νέο πρόγραμμα μέσω ΟΑΕΔ για άτομα άνω των 55 ετών που ανακοίνωσε η κυβέρνηση. Συγκεκριμένα, το έκανε γνωστό η αναπληρώτρια υπουργός Εργασίας Ράνια Αντωνοπούλου και αφορά 10.000 θέσεις για ανέργους ηλικίας 55-67 ετών και θα είναι για εργασία 12 μηνών με δυνατότητα ανανέωσης για ακόμη 12.


text:
Όπως εξήγησε η Ρ. Αντωνοπούλου, απαντώντας σε επίκαιρη ερώτηση της βουλευτού του ΣΥΡΙΖΑ Μερόπης Τζούφη, «πέρα από τον ιδιωτικό τομέα, θα έχουμε προσλήψεις και στον δημόσιο τομέα, στον βαθμό που υπάρχουν κάποιες θέσεις εργασίας σε δήμους, αλλά όχι μόνο». Στόχος επίσης του υπουργείου είναι να αυξηθούν και οι αμοιβές και να φτάσουν τα 600 ευρώ τον μήνα. «Στο επόμενο πρόγραμμα που θα βγει για 10.000 ανθρώπους μέσα στον Φεβρουάριο, θα έχουμε ένα ανώτερο όριο μέχρι και 600 ευρώ, στον βαθμό που αυτό αντιστοιχεί στο 50% του μισθολογικού και μη μισθολογικού κόστους» είπε η αναπληρώτρια υπουργός σημειώνον
 Όλες οι ειδήσεις 21 Ιανουάριος 2017 07:31:07
 ΟΙΚΟΝΟΜΙΑ Τουλάχιστον επτά νέα προγράμματα για την απασχόληση ή και επαγγελματική κατάρτιση περισσότερων από 60.000 ανέργων αναμένεται να ενεργοποιηθούν από το υπουργείο Εργασίας, στην πλειοψηφία τους μέσω του ΟΑΕΔ, εντός των επόμενων μηνών. Πρόκειται για δράσεις επαγγελματικής κατάρτισης, κάλυψης μέρους του μισθολογικού και μη μισθολογικού κόστους σε επιχειρήσεις που δημιουργούν θέσεις πλήρους απασχόλησης στον ιδιωτικό τομέα, αλλά και τα νέας γενιάς προγράμματα κοινωφελούς εργασίας. Μάλιστα, η αρμόδια αναπληρώτρια υπουργός Εργασίας Ράνια Αντωνοπούλου επισημαίνει πως παράλληλα με τις παραπάνω δράσεις, η κυβέρνηση, από κοινού με τους κοινωνικούς εταίρους, μεγάλες επιχειρήσεις του ιδιωτικού τομέα και το Ταμείο Παρακαταθηκών και Δανείων πρόκειται να προωθήσει τη “συμμαχία για την απασχόληση”, μία πρωτοβουλία με κεντρικό στόχο τη δημιουργία νέων θέσεων πλήρους απασχόλησης. Τα νέα προγράμματα, συνολικού προϋπολογισμού 355,5 εκατ. ευρώ αναμένεται να “τρέξουν” εντός του πρώτου τριμήνου του νέου έτους, στοχεύοντας κυρίως στην υποστήριξη ευάλωτων κοινωνικά ομάδων, όπως νέοι, μακροχρόνια άνεργοι και άνεργοι άνω των 50 ετών Αναλυτικά, τα νέα προγράμματα είναι τα εξής: - Εντός Ιανουαρίου αναμένεται να ξεκινήσει η υλοποίηση της νέας γενιάς προγραμμάτων Κοινωφελούς Εργασίας, 8μηνης διάρκειας με πλήρη ασφαλιστικά δικαιώματα σε 274 Δήμους της χώρας για 23.000 ανέργους. Οι δύο πρώτες φάσεις του προγράμματος αφορούν 10.000 άτομα σε 51 Δήμους-θύλακες υψηλής μακροχρόνιας ανεργίας. Τα νέα προγράμματα απευθύνονται κυρίως στους μακροχρόνια ανέργους οι οποίοι αποτελούν την πλέον ευάλωτη κοινωνική ομάδα. Για πρώτη φορά η νέα γενιά προγραμμάτων του υπουργείου Εργασίας εμπεριέχει ένα μείγμα πολιτικής που συνδυάζει την εργασία και την αναβάθμιση των προσόντων του ανέργου μέσα από προγράμματα κατάρτισης στον Τομέα της Πληροφορικής και μέσω σεμιναρίων Κοινωνικής Επιχειρηματικότητας. Ο προϋπολογισμός του προγράμματος ανέρχεται σε 158 εκατ. ευρώ. - Πρόγραμμα επιχορήγησης επιχειρήσεων για την απασχόληση 10.000 δικαιούχων «επιταγής επανένταξης στην αγορά εργασίας». Πρόκειται για το πρόγραμμα μετατροπής του επιδόματος ανεργίας σε επίδομα εργασίας, εφόσον το επιθυμεί ο άνεργος, για την πρόσληψη προσωπικού σε επιχειρήσεις που απασχολούν από 1 έως 10 άτομα, προϋπολογισμού 40 εκατ. ευρώ. - Πρόγραμμα επιχορήγησης επιχειρήσεων της Τοπικής Αυτοδιοίκησης Α’ και Β’ βαθμού και άλλων Δημοσίων Φορέων για την απασχόληση ανέργων ηλικίας 55-67 ετών. Το κόστος του προγράμματος εκτιμάται σε 60 εκατ. ευρώ αν και δεν έχει αποφασιστεί ακόμη ο αριθμός των ωφελουμένων. - Πρόγραμμα Νέων Θέσεων Εργασίας για 6.000 νέους ηλικίας 25-29 ετών (Β’ Φάση του προγράμματος Εργασιακής Εμπειρίας), συνολικού προϋπολογισμού 24 εκατ. ευρώ. - Πρόγραμμα υποστήριξης της απασχόλησης σε Κοινωνικές Συνεταιριστικές Επιχειρήσεις για 1575 άτομα (11,5 εκατ. ευρώ). - Πρόγραμμα υποστήριξης της απασχόλησης ΑΜΕΑ σε


text:
Κοινωνικές Συνεταιριστικές Επιχειρήσεις. Απευθύνεται σε 1000 άτομα (2 εκατ. ευρώ). - Παράλληλα, επανασχεδιάζεται το πρόγραμμα επιχορήγησης επιχειρήσεων για την απασχόληση 15.000 ανέργων ηλικίας άνω των 50 ετών που βρίσκονται σε ιδιαίτερα μειονεκτική θέση. Με το νέο σχεδιασμό το πρόγραμμα διαχωρίζεται σε δύο κατευθύνσεις. Η πρώτη αφορά στην επιχορήγηση, σύμφωνα με τον Γενικό Απαλλακτικό Κανονισμό, μεγάλων επιχειρήσεων για την πρόσληψη 5.000 ανέργων, ενώ η δεύτερη αφορά την επιδότηση, σύμφωνα με το καθεστώς ενίσχυσης de minimis, μικρών και μεσαίων επιχειρήσεων για την πρόσληψη 10.000 ανέργων. (60 εκατ. ευρώ). Σύμφωνα με την κ. Αντωνοπούλου, στην απορρυθμισμένη αγορά εργασίας των τελευταίων ετών, όπου έχουν επικρατήσει οι ευέλικτες μορφές εργασίας, εργαζόμενοι μένουν απλήρωτοι για μήνες ή αμείβονται έναντι, η προώθηση της πλήρους απασχόλησης βρίσκεται στον πυρήνα της φιλοσοφίας των προγραμμάτων που υλοποιεί το υπουργείο Εργασίας για την υποστήριξη των ανέργων. Εντός του μήνα θα ξεκινήσει η επαγγελματική κατάρτιση 23.000 ανέργων ηλικίας 29 έως 64 ετών που μετέχουν στο πρόγραμμα Κατάρτισης και Πιστοποίησης σε κλάδους αιχμής της οικονομίας, καθώς στο τέλος Δεκεμβρίου ολοκληρώθηκε η διαδικασία υποβολής αιτήσεων, ενώ χθες, ο ΟΑΕΔ ανακοινώνει την εκ νέου παράταση υποβολής αιτήσεων στο Πρόγραμμα επιχορήγησης επιχειρήσεων για την πρόσληψη 10.000 ανέργων ηλικίας 30-49 ετών, έως την Δευτέρα 16 Ιανουαρίου 2017 και ώρα 15:00. Η παράταση αφορά: α) Περισσότερο Αναπτυγμένες Περιφέρειες: Αττική, Νότιο Αιγαίο β) Περιφέρειες σε μετάβαση: Δυτική Μακεδονία, Στερεά Ελλάδα, Ιόνια Νησιά, Πελοπόννησος, Βόρειο Αιγαίο, Κρήτη γ) Λιγότερο Αναπτυγμένες Περιφέρειες: Ανατολική Μακεδονία και Θράκη, Κεντρική Μακεδονία, Ήπειρος, Θεσσαλία, Δυτική Ελλάδα. Το «Πρόγραμμα επιχορήγησης επιχειρήσεων για την απασχόληση 10.000 ανέργων ηλικίας 30-49 ετών» εντάσσεται στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και δια βίου Μάθηση 2014 -2020 (ΕΠ ΑΝΑΔ ΕΔΒΜ)» και συγχρηματοδοτείται από το Ευρωπαϊκό Κοινωνικό Ταμείο (ΕΚΤ). Οι λεπτομέρειες και οι όροι υλοποίησης του προγράμματος, είναι αναρτημένες στις ιστοσελίδες του ΟΑΕΔ ( www.oaed.gr ), του ΕΣΠΑ www.espa.gr και στην ιστοσελίδα www.ependyseis.gr . ΟΑΕΔ Επιδόματα Has video: Exclude from popular: 0
 Εννέα στους δέκα ανέργους δεν λαμβάνουν καμία βοήθεια από τον ΟΑΕΔ
 19 Δεκέμβριος 2016 09:10:37
 ΟΙΚΟΝΟΜΙΑ Αποκαρδιωτικά είναι τα όσα προκύπτουν από τα νέα στοιχεία της ΕΛΣΤΑΤ και του ΙΝΕ-ΓΣΕΕ, τα οποία αποτυπώνουν για ακόμη μια φορά πού γλαφυρά το μέγεθος του «τέρατος» της ανεργίας. Σύμφωνα με αυτά, οι μακροχρόνια άνεργοι, όσοι δηλαδή αναζητούν εργασία πάνω από 12 μήνες, αποτελούν το 73,8% των άνεργων. Με λίγα λόγια επτά στους δέκα άνεργους έχουν να δουλέψουν πάνω από ένα χρόνο -πρόκειται για 820.000 άτομα. Όπως αναφέρουν τα «Νέα», που παρουσιάζουν τα συγκλονιστικά στοιχεία, εννέα στους δέκα άνεργους βρίσκονται κυριολεκτικά στο περιθώριο και δεν λαμβάνουν καμία απολύτως στήριξη από τον ΟΑΕΔ, ούτε επίδομα ανεργίας, ούτε επιδότηση απασχόλησης. Μόνο το 10% των άνεργων λαμβάνει επίδομα ανεργίας από τον ΟΑΕΔ ενώ το πρόσθετο επίδομα των 700 ευρώ το μήνα το λαμβάνει μόλις το 1,5% του συνόλου των εγγεγραμμένων μακροχρόνια άνεργων. Επίσης: -Την τελευταία εξαετία η ανεργία έχει οδηγήσει στο εξωτερικό περίπου 300.000 νέους υψηλής εξειδίκευσης. -Κάθε άνεργος είναι άνεργος περισσότερο από δυόμισι χρόνια. -Σε 350.000 οικογένειες δεν υπάρχει εργαζόμενο μέλος. -Το ποσοστό ανεργίας των γυναικών (27,2%) είναι σημαντικά υψηλότερο από των αντρών. -Το υψηλότερο


text:
ποσοστό ανεργίας παρατηρείται στους νέους ηλικίας 15-24 ετών (46,9%). -Την 4ετία των δύο Μνημονίων (2010-2014) καταγράφηκε αύξηση κατά 45% στον αριθμό των εγγεγραμμένων άνεργων και μείωση κατά 47% στον αριθμό των δικαιούχων του επιδόματος ανεργίας. -Η πραγματική ανεργία στερεί από το ασφαλιστικό σύστημα πάνω από 7 δισ. ευρώ. Πηγή: Ελεύθερος Τύπος ΟΑΕΔ άνεργοι βοήθημα μακροχρόνια άνεργοι Has video: Exclude from popular: 0
 Όλες οι ειδήσεις 19 Δεκέμβριος 2016 09:10:37
 Έκτακτο οικονομικό βοήθημα για ανέργους ναυτικούς
 29 Νοέμβριος 2016 16:22:38
 ΟΙΚΟΝΟΜΙΑ Στα 350 ευρώ για τους άγαμους και στα 400 ευρώ για τους έγγαμους τους εξομοιούμενος με αυτούς ή όσους έχουν παιδιά, ορίζεται το έκτακτο οικονομικό βοήθεια των ανέργων ναυτικών για τα Χριστούγεννα. Τη σχετική απόφαση υπογράφουν ο αναπληρωτής υπουργός Οικονομικών, Γιώργος Χουλιαράκης και ο υπουργός Ναυτιλίας και Νησιωτικής Πολιτικής, Παναγιώτης Κουρουμπλής. Η καταβολή της οικονομικής ενίσχυσης αρχίζει από τη δημοσίευση της υπουργικής απόφασης στην Εφημερίδα της Κυβερνήσεως και τελειώνει στις 29 Δεκεμβρίου 2016. Το ποσό θα πιστώνεται σε τραπεζικό λογαριασμό, ενώ οι δικαιούχοι θα πρέπει να προσέρχονται στον Οίκο Ναύτου Πειραιά ή στις Λιμενικές Αρχές που έχουν ορισθεί για την ασφαλιστική κάλυψη των ναυτικών, στις οποίες θα γίνει και ο έλεγχος των απαιτούμενων δικαιολογητικα Για να πάρουν το επίδομα οι άνεργοι ναυτικοί θα πρέπει, αθροιστικά: α) Να έχουν συνολική θαλάσσια υπηρεσία μεγαλύτερη από πέντε (5) χρόνια, από την οποία δώδεκα (12) μήνες, τουλάχιστον, μέσα στην τελευταία (πριν από την 25η Δεκεμβρίου 2016) τριετία, ή είκοσι τέσσερις (24) μήνες συνολική θαλάσσια υπηρεσία κατά την τελευταία (πριν από την 25η Δεκεμβρίου 2016) πενταετία. β) Να έχει μεσολαβήσει, από την τελευταία απόλυσή τους και μέχρι την 25η Δεκεμβρίου 2016, χρονικό διάστημα όχι μικρότερο από τριάντα (30) ημέρες και μέχρι είκοσι τέσσερις (24) μήνες (δηλαδή ανεργία από 25-12-2014 έως 25-11- 2016). γ) Να είναι εγγεγραμμένοι στους καταλόγους ανέργων του Γραφείου Ευρέσεως Ναυτικής Εργασίας (ΓΕΝΕ) και να έχουν κάρτα ανεργίας, η οποία εκδόθηκε από την ημέρα της τελευταίας απόλυσης του ναυτικού και μετέπειτα. δ) Να μην παίρνουν σύνταξη ή δώρο από την πλοιοκτήτρια εταιρεία ή βοήθημα οποιασδήποτε άλλης μορφής, κατά το χρόνο της καταβολής και να μην προστατεύονται από άλλο δημόσιο ασφαλιστικό φορέα. ε) Να μην έχουν επιδοθεί σε άλλη βιοποριστική απασχόληση μετά την αναγραφομένη στο ναυτικό τους φυλλάδιο τελευταία απόλυση ή την αναγραφομένη στο διαβατήριό τους ημερομηνία εισόδου στη χώρα. Τα επιδόματα ανεργίας και μητρότητας, όπως και η επιδότηση σπουδαστών δεν θεωρούνται βοήθημα άλλης μορφής. Την οικονομική ενίσχυση δικαιούνται να λάβουν επίσης οι εξής κατηγορίες ανέργων ναυτικών: α) Ναυτικοί που δεν μπορούν να εργασθούν γιατί πάσχουν από χρόνια νοσήματα, εφόσον έχουν πάνω από πέντε χρόνια θαλάσσια υπηρεσία. Απαιτείται προσκόμιση τελευταίου εκκαθαριστικού της εφορίας. β) Ναυτικοί άνεργοι εγγεγραμμένοι στο Γραφείο Ευρέσεως Ναυτικής Εργασίας (ΓΕΝΕ) που απολύθηκαν από τις τάξεις των Ενόπλων Δυνάμεων μετά την 25η Ιουνίου 2016, εφόσον έχουν τουλάχιστον δύο (2) χρόνια συνολική θαλάσσια υπηρεσία. γ) Ναυτικοί άνεργοι εγγεγραμμένοι στο ΓΕΝΕ, που επιδοτήθηκαν κατά τις διατάξεις του ΠΔ 228/1998 (Α ́ 176), όπως αυτό τροποποιήθηκε και ισχύει σήμερα, για ένα τετράμηνο (4 μήνες) τουλάχιστον μετά την 1η Ιανουαρίου 2016 και δεν ναυτολογήθηκαν από τότε


text:
περισσότερο από έναν (1) μήνα. Για τον υπολογισμό της αναφερόμενης στις παραγράφους 2 και 3 συνολικής θαλάσσιας υπηρεσίας, υπολογίζεται η υπηρεσία που έχει αποκτηθεί, σε πλοία με ελληνική σημαία, σε πλοία με ξένη σημαία, συμβεβλημένα με το Ναυτικό Απομαχικό Ταμείο (ΝΑΤ),σε πλοία με ξένη σημαία μη συμβεβλημένα με το ΝΑΤ και εφόσον έχει εξαγορασθεί. Το χρονικό διάστημα κατά το οποίο ο ναυτικός νοσηλεύθηκε σε κλινική ή νοσοκομείο, με δαπάνες του οικείου ασφαλιστικού φορέα ή του πλοιοκτήτη, υπολογίζεται ως θαλάσσια υπηρεσία, για την εφαρμογή της υπουργικής απόφασης. ΝΑΤ ναυτικοί άνεργοι ναυτικοί έκτακτο επίδομα Has video: Exclude from popular: 0
 Όλες οι ειδήσεις 29 Νοέμβριος 2016 16:22:38
 08 Ιούνιος 2016 18:40:38
 ΟΙΚΟΝΟΜΙΑ Το 1/ 3 της αγοραστικής τους δύναμης και το 1/ 4 του εισοδήματός τους έχασαν οι Έλληνες μέσα σε πέντε χρόνια. Το 95% των Ελλήνων το 2014 δήλωνε πως «τα βγάζει πέρα δύσκολα», ενώ το ποσοστό της ακραίας φτώχειας στην Ελλάδα κυμαίνεται για το 2015 στο 15%, όταν το 2011 έφτανε στο 8,9% και το 2009 δεν ξεπερνούσε το 2,2%. Αυτά είναι μερικά από τα συμπεράσματα στα οποία καταλήγει έρευνα της διαΝΕΟσις με τίτλο «ακραία φτώχεια στην Ελλάδα». Σύμφωνα με την έρευνα, το όριο της ακραίας φτώχειας στην Ελλάδα κυμαίνεται από 182 ευρώ το μήνα για μονομελές νοικοκυριό σε ημιαστικές ή αγροτικές περιοχές που ζει σε ιδιόκτητο σπίτι, μέχρι 905 ευρώ το μήνα για ζευγάρι με δύο παιδιά που ζει στην Αθήνα και πληρώνει ενοίκιο ή στεγαστικό δάνειο. Πάντως το γενικότερο συμπέρασμα από την καταγραφή μπορεί να συνοψιστεί σε ένα νούμερο: 1.647.703 πολίτες, το 15% του πληθυσμού για το 2015, βρίσκονται κάτω από το όριο της ακραίας φτώχειας. Αναλύοντας τα επιμέρους αποτελέσματα είναι εντυπωσιακά υψηλό το ποσοστό ακραίας φτώχειας στα παιδιά (17,6%) και στους νέους ηλικίας 18-29 (24,4%), ενώ αντίθετα μόνο το 2,7% του πληθυσμού ηλικίας άνω των 65 έχει εισόδημα κάτω από το όριο. Η ομάδα που κινδυνεύει περισσότερο από όλες να βρεθεί κάτω από το όριο της φτώχειας είναι, φυσικά, οι άνεργοι. Το ποσοστό της ακραίας φτώχειας στους άνεργους ανέρχεται τα τελευταία χρόνια σε ποσοστά γύρω στο 70-75% -από λιγότερο του 50% το 2011. Στον αντίποδα, οικογένειες δημοσίων υπαλλήλων, εργαζομένων σε ΔΕΚΟ και σε τράπεζες, βρίσκονται στην ακραία φτώχεια σε ποσοστό μικρότερο του 1%. Το ποσοστό για τους συνταξιούχους είναι επίσης πολύ χαμηλό (3,8%). Η ομάδα των ερευνητών προτείνει την υιοθέτηση τριών ρεαλιστικών, εφαρμόσιμων πολιτικών συνολικού κόστους 2,7 δισ. ευρώ (1,5% του ΑΕΠ), οι οποίες αποσκοπούν στην ελάττωση του αριθμού των πολιτών που ζουν κάτω από το όριο της φτώχειας κατά 614.000. Τα μέτρα που προτείνονται είναι τα εξής: α) Η επέκταση του τακτικού επιδόματος ανεργίας. β) Η αναβάθμιση του ενιαίου επιδόματος στήριξης τέκνων. γ) Η εφαρμογή του ελάχιστου εγγυημένου εισοδήματος σε όλη την επικράτεια. Πιο αναλυτικά: Το τακτικό επίδομα ανεργίας σήμερα το λαμβάνει μόλις το 9,5% των ανέργων. Δεδομένου ότι το επίδομα μακροχρόνιας ανεργίας το δικαιούνται ελάχιστοι μακροχρόνια άνεργοι, προτείνεται η επέκταση της διάρκειας του τακτικού επιδόματος έτσι ώστε να καλύπτει ως και το 40% των ανέργων. Το ενιαίο επίδομα στήριξης τέκνων παρέχεται από το 2013. Προτείνεται


text:
η αύξησή του από 40 ευρώ ανά παιδί ανά μήνα, σε 60. Το ελάχιστο εγγυημένο εισόδημα προτείνεται να ισχύσει πανελλαδικά, με μικρές αλλά καίριες αλλαγές στο σχεδιασμό. Όπως τονίζει η έρευνα: «Αν υλοποιούνταν αυτά τα σχετικά απλά μέτρα, περίπου 1 εκατομμύριο άνθρωποι θα ήταν δικαιούχοι, και 613.704 από αυτούς θα έβλεπαν τα εισοδήματά τους να ξεπερνούν το όριο της ακραίας φτώχειας, Το ποσοστό ακραίας φτώχειας θα έπεφτε από το 15% στο 9,4% του πληθυσμού. Κάτω από το όριο θα παρέμεναν 1 εκατομμύριο πολίτες, αλλά και τα δικά τους εισοδήματα θα αυξάνονταν -το χάσμα φτώχειας γι’ αυτούς θα μειωνόταν κατά 55%. Βεβαίως, 2,7 δισ. είναι πολλά χρήματα. Η χώρα μας όμως δαπανά κάθε χρόνο σχεδόν 2 δισ. σε συντάξεις πολιτών ηλικίας κάτω των 55. Το σύνολο των προνοιακών επιδομάτων για το 2015 έφτασε μόνο τα 700 εκ. ευρώ, με τα 220 εκ. να πηγαίνουν σε δικαιούχους που έπαιρναν ταυτόχρονα και σύνταξη. Χρήματα για πολλά πράγματα δεν υπάρχουν, αλλά τα λίγα που υπάρχουν ίσως θα έπρεπε να διοχετευτούν με διαφορετικές προτεραιότητες. Και οι πολίτες που κινδυνεύουν άμεσα θα έπρεπε, ίσως, να είναι μία από τις πρώτες. Βεβαίως, οι αδύναμοι, οι άνεργοι, οι φτωχοί δεν είναι αδύναμοι μόνο οικονομικά και κοινωνικά -είναι αδύναμοι και πολιτικά. Τα κόμματα συνήθως είναι πιο πρόθυμα να στηρίξουν ομάδες του πληθυσμού που έχουν μεγάλη πολιτική δύναμη (εργαζόμενοι δημόσιου τομέα, αγρότες, συνταξιούχοι) παρά τους αόρατους, πολιτικά ανενεργούς φτωχούς. Αυτή η πραγματικότητα ήταν ευκολότερο να αγνοηθεί πριν από την κρίση, όταν αυτοί ήταν λίγοι και, ως εκ τούτου, ακόμα πιο αόρατοι. Πλέον δεν είναι λίγοι» Ελλάδα ακραία φτώχεια εισόδημα έρευνα Has video:
 Όλες οι ειδήσεις 08 Ιούνιος 2016 18:40:38
 31 Μάϊος 2016 13:27:10
 ΚΟΣΜΟΣ Λίγα εικοσιτετράωρα πριν τη Διεθνή Ημέρα Παιδιού σοκ προκαλούν αν στοιχεία που έδωσε στη δημοσιότητα η Ομοσπονιδική Ομοσπονδιακή Υπηρεσία Εργασίας αναφορικά με την παιδική φτώχεια. Τα στοιχεία ζήτησε η αναπληρωτής πρόεδρος του κόμματος «Η Αριστερά» Ζαμπίνε Τσίμερμαν με αφορμή την Διεθνή Ημέρα Παιδιού που γιορτάζεται αύριο, 1η Ιουνίου. Βάσει των στοιχείων στη Γερμανία ο αριθμός των παιδιών που ζουν από το βοήθημα κοινωνικής πρόνοιας αυξήθηκε σε σχέση με το 2014 κατά 30.000 άτομα. Αυτό σημαίνει πως κάθε έβδομο παιδί στη Γερμανία (περίπου 14%) ζει από το βοήθημα κοινωνικής πρόνοιας, που λαμβάνουν οι γονείς του. Συνολικά 1,54 εκατομμύρια παιδιά, κάτω των 15 ετών, ζούσαν πέρυσι από το κατώτατο επίδομα, 30.000 περισσότερα από ό,τι το 2014. Ας σημειωθεί ότι το βοήθημα κοινωνικής πρόνοιας, περισσότερο γνωστό στη Γερμανία και ως Hartz IV, καλείται να διασφαλίσει την επιβίωση ενός πολίτη και περιλαμβάνει το κοινωνικό επίδομα και το επίδομα ανεργίας. Ενδιαφέρον έχει ότι στα ομόσπονδα κρατίδια Βερολίνο και Βρέμη ζει από την πρόνοια το ένα τρίτο των παιδιών (31,5%), ενώ στο κρατίδιο Σαξονίας-Άνχαλτ και Αμβούργου τα ποσοστά είναι χαμηλότερα με 21,8% και 20,4% αντίστοιχα. Το μικρότερο ποσοστό παιδιών που εξαρτώνται από το βοήθημα κοινωνικής πρόνοιας καταγράφεται στη Βαυαρία, όπου κυμαίνεται στο 6,5%. Σε καλύτερη μοίρα τα παιδιά στη Βαυαρία Διαφορές παρατηρούνται ωστόσο και μεταξύ ανατολικής και δυτικής Γερμανίας. Ενώ στην δυτική Γερμανία το ποσοστό βρίσκεται στο 13% στην ανατολική Γερμανία ξεπερνά


text:
το 20%. Την ίδια στιγμή η Ομοσπονδιακή Υπηρεσία Εργασίας καταγράφει την μεγαλύτερη αύξηση των παιδιών που ζουν από την πρόνοια στο κρατίδιο της Βρέμης κατά 2,1%, ενώ τη μεγαλύτερη μείωση στα κρατίδια Βρανδεμβούργο και Σαξονία κατά 0,7%. «Ας σημειωθεί ότι αυτό που ονομάζουμε παιδική φτώχεια είναι στην ουσία η φτώχεια των γονιών που έχει επιπτώσεις στα παιδιά», εξηγεί η γερμανίδα βουλευτής Ζαμπίνε Τσίμερμαν και προσθέτει: «Στον μεγάλο αριθμό των γονέων που λαμβάνουν βοήθημα κοινωνικής πρόνοιας αντικατοπτρίζονται τα προβλήματα της αγοράς εργασίας, με τον περιορισμένο αριθμό θέσεων εργασίας και τους εξαιρετικά χαμηλούς μισθούς». Με αφορμή την δραματική αύξηση του αριθμού των παιδιών στη Γερμανία που εξαρτώνται από την πρόνοια η αναπληρωτής πρόεδρος του κόμματος «Η Αριστερά» κατηγόρησε την συγκυβέρνηση συντηρητικών και σοσιαλδημοκρατών ότι κάνει ελάχιστα για να αντιμετωπίσει χρονίζοντα προβλήματα. Ταυτόχρονα τάχθηκε υπέρ μιας αύξησης των επιδομάτων για τα παιδιά. Πηγή: DW Γερμανία παιδιά πρόνοια επίδομα Has video:
 Όλες οι ειδήσεις 31 Μάϊος 2016 13:27:10
 18 Μάρτιος 2016 17:24:08
 ΟΙΚΟΝΟΜΙΑ ΕΛΛAΔΑ Το υπουργείο Εργασίας έχει εντάξει δράση για τη δημιουργία συνολικά 5.000 θέσεων σε δομές υποστήριξης των προσφύγων, τις οποίες θα καλύψουν άνεργοι διαφόρων ειδικοτήτων, προσφέροντας επικουρικά τις υπηρεσίες τους. Οι εργαζόμενοι στο πρόγραμμα θα εργάζονται για 8 μήνες, θα αμείβονται με τον κατώτατο μισθό και επίδομα νυχτερινής εργασίας, θα έχουν πλήρη ασφαλιστικά και εργασιακά δικαιώματα, ενώ όσοι εργαζόμενοι αλλάξουν τόπο διαμονής, προκειμένου να συμμετέχουν στο πρόγραμμα, θα λαμβάνουν μηνιαίο επίδομα μετεγκατάστασης, ύψους 200 ευρώ. Η κατανομή των ειδικοτήτων έχει ολοκληρωθεί για 2.500 θέσεις, ενώ για τις υπόλοιπες 2.500 οι ειδικότητες θα καθοριστούν σύμφωνα με τις ανάγκες που θα προκύψουν στο προσεχές διάστημα. Το πρόγραμμα κοινωφελούς εργασίας για το προσφυγικό, συνολικού προϋπολογισμού περίπου 40 εκατομμυρίων ευρώ, θα χρηματοδοτηθεί από κοινοτικούς πόρους μέσω του Επιχειρησιακού Προγράμματος Ανάπτυξης Ανθρώπινου Δυναμικού Εκπαίδευσης και Δια Βίου Μάθησης 2014-2020 και από εθνικούς πόρους. Από το υπουργείο Εργασίας διευκρινίζεται ότι το πρόγραμμα κοινωφελούς εργασίας για το προσφυγικό δεν συνδέεται με τη νέα γενιά προγραμμάτων κοινωφελούς εργασίας που έχει δρομολογήσει το Υπουργείο Εργασίας για 17 Δήμους, θύλακες υψηλής και μακροχρόνιας ανεργίας, το οποίο στη συνέχεια θα επεκταθεί σε άλλους 32 Δήμους με τελικό σκοπό να εφαρμοστεί στο σύνολο των Δήμων της χώρας. hot spots θέσεις απασχόλησης πρόγραμμα κοινωφελούς εργασίας προσφυγικό Has video:
 Όλες οι ειδήσεις 18 Μάρτιος 2016 17:24:08


text:
Κοινωνικός Τουρισμός ΟΑΕΔ 2019-2020: Ξεκινούν οι online αιτήσεις – Πώς θα κάνετε δωρεάν διακοπές
 Από Κώστας Σάμαρας 3 Ιουνίου 2019, 20:43 1.6k Views 0 Comments
 Κοινωνικός Τουρισμός ΟΑΕΔ 2019-2020: Σήμερα Δευτέρα 3 Ιουνίου ξεκινούν , οι online αιτήσεις για δωρεάν διακοπές. Ποιοι οι δικαιούχοι και ποια τα δικαιολογητικά για τις δωρεάν διακοπές.
 Όπως κάθε χρονιά έτσι και φέτος είναι σε ισχύ το πρόγραμμα του ΟΑΕΔ για τον Κοινωνικό Τουρισμό 2019.
 Το πρόγραμμα αφορά τη διαμονή δικαιούχων και των ωφελουμένων μελών τους σε τουριστικά καταλύματα της Ελλάδας που συμμετέχουν στο πρόγραμμα και έχουν περιληφθεί στο «Μητρώο Παρόχων» του ΟΑΕΔ.
 Κοινωνικός Τουρισμός ΟΑΕΔ 2019-2020: Αίτηση
 Οι ηλεκτρονικές αιτήσεις ξεκινούν σήμερα Δευτέρα 3 Ιουνίου 2019 και μπορούν να υποβάλλονται από όλους τους ενδιαφερόμενους μέχρι την Παρασκευή 14 Ιουνίου 2019 και ώρα 23:59 στον oaed.gr.
 Οι δωρεάν διακοπές με το πρόγραμμα επιδότησης πραγματοποιούνται σε διάστημα ενός έτους , σε τουριστικά καταλύματα του Μητρώου Παρόχων του ΟΑΕΔ.
 Κοινωνικός Τουρισμός ΟΑΕΔ 2019-2020: Ποιοι οι Δικαιούχοι
 Οι δικαιούχοι του προγράμματος είναι όλοι οι εργαζόμενοι και άνεργοι, οι οποίοι κατά το προηγούμενο έτος από την έναρξη του προγράμματος διαθέτουν τα εξής:
 Για να είναι κάποιος δικαιούχος, πρέπει να πληρεί τις εξής προϋποθέσεις:
 Κοινωνικός Τουρισμός ΟΑΕΔ 2019-2020: Ωφελούμενοι
 Κοινωνικός Τουρισμός ΟΑΕΔ 2019-2020: Πως επιλέγονται οι δικαιούχοι
 Οι ενδιαφερόμενοι υποβάλλουν ηλεκτρονική αίτηση συμμετοχής κατά τις ημερομηνίες που ορίζονται στη Δημόσια Πρόσκληση. Οι υπεύθυνοι ελέγχουν αν οι ενδιαφερόμενοι πληρούν τις προϋποθέσεις συμμετοχής και μοριοδοτούνται με βάση τα συγκεκριμένα κριτήρια επιλογής των δικαιούχων.
 Στο Μητρώο αποτυπώνεται η σειρά κατάταξης των δικαιούχων με βάση τον αριθμό μορίων που συγκέντρωσαν από τους δικαιούχους του Μητρώου επιλέγονται αυτοί που συγκεντρώνουν την υψηλότερη μοριοδότηση, μέχρι να συμπληρωθεί οι αριθμός των δικαιούχων – ωφελουμένων που προβλέπεται στη Δημόσια Πρόσκληση.
 Για τους επιλεγέντες δικαιούχους και τα ωφελούμενα μέλη τους που πληρούν τις προϋποθέσεις συμμετοχής εκδίδεται ηλεκτρονική Επιταγή Κοινωνικού Τουρισμού, ο αριθμός της οποίας αποτυπώνεται στο Μητρώο Δικαιούχων-Ωφελουμένων.
 Κοινωνικός Τουρισμός ΟΑΕΔ 2019-2020: Ποσό επιδότησης – Ιδιωτική Συμμετοχή Δικαιούχων
 Το ποσό επιδότησης που θα καταβάλλεται στους παρόχους αντιστοιχεί στην κατηγορία
 κατάταξης του καταλύματος βάσει του σε ισχύ εγγράφου (Ειδικό Σήμα Λειτουργίας/
 Γνωστοποίηση Λειτουργίας/ Πιστοποίηση Κατάταξης) σύμφωνα με την κείμενη νομοθεσία.
 Κοινωνικός Τουρισμός ΟΑΕΔ 2019-2020: Πως συμπληρώνεται η αίτηση
 α. Η διαδικασία συμπλήρωσης και υποβολής της ηλεκτρονικής αίτησης συμμετοχής έχει ως
 Οι δικαιούχοι εισέρχονται στις ηλεκτρονικές υπηρεσίες της Διαδικτυακής Πύλης
 του ΟΑΕΔ (www.oaed.gr) με τη χρήση του κωδικού πρόσβασής τους (βλ. σχετικά
 την παράγραφο 2).
 Συμπληρώνεται και υποβάλλεται ηλεκτρονικά το έντυπο της αίτησης. Εφιστάται η
 προσοχή για την ορθή συμπλήρωση όλων των πεδίων της αιτήσεως,
 σύμφωνα με τις διαδικτυακές οδηγίες. Σφάλματα κατά τη συμπλήρωση της
 αίτησης μπορεί να οδηγήσουν στον αποκλεισμό του δικαιούχου ή των
 ωφελούμενων μελών του από το πρόγραμμα ή στη μη ορθή μοριοδότησή
 Με την κατάθεση της αιτήσεως το σύστημα χορηγεί στον δικαιούχο αποδεικτικό
 της υποβολής της, το οποίο φέρει αριθμό πρωτοκόλλου (κωδικός αριθμός αίτησης)
 και ακριβή ημερομηνία και ώρα υποβολής.
 β. Το ίδιο άτομο δεν μπορεί να υποβάλει αίτηση ως δικαιούχος και να δηλώνεται και
 ως ωφελούμενο μέλος άλλου δικαιούχου. Σε αυτήν την περίπτωση θα αποκλείεται.
 γ.


text:
Οι υποψήφιοι φέρουν την ευθύνη της πλήρους και ορθής συμπλήρωσης της ηλεκτρονικής
 τους αίτησης. Διόρθωση, τροποποίηση ή συμπλήρωση των αιτήσεων, είναι δυνατή ΜΟΝΟ ΜΕ
 ΝΕΕΣ ΑΙΤΗΣΕΙΣ, οι οποίες υποβάλλονται σε αντικατάσταση των προηγουμένων αιτήσεων.
 Με την επιλογή του πεδίου «ΑΚΥΡΩΣΗ», οι ενδιαφερόμενοι μπορούν να ακυρώσουν την αίτησή
 τους για οποιονδήποτε λόγο. Αν επιθυμούν να υποβάλουν και πάλι αίτηση, επαναλαμβάνουν
 την αρχική διαδικασία υποβολής αίτησης, επισυνάπτοντας εκ νέου δικαιολογητικά, όταν
 Υποβολή νέας αίτησης σε αντικατάσταση της προηγούμενης κατόπιν ακύρωσής της είναι δυνατή
 μόνο έως τη λήξη της προθεσμίας υποβολής αιτήσεων.
 δ. Η αίτηση επέχει θέση υπεύθυνης δήλωσης του άρθρου 8 του ν.1599/1986 (Α ́/75) για τα
 στοιχεία που αναφέρονται σε αυτήν. Συνεπώς, θα πρέπει να εμφανίζει ταυτότητα περιεχομένου
 με τα ζητούμενα δικαιολογητικά. Η ανακρίβεια, η δήλωση ψευδών στοιχείων ή η εξασφάλιση
 της συμμετοχής από μη δικαιούχους της παροχής με τη σκόπιμη χρήση στοιχείων άλλων
 ασφαλισμένων (π.χ. δήλωση ΑΜΑ που αντιστοιχεί σε άλλο άτομο) επισύρει τις προβλεπόμενες
 ποινικές και διοικητικές κυρώσεις. Σε κάθε περίπτωση που αποδειχθεί ότι εκδόθηκε επιταγή
 κατόπιν ψευδούς δήλωσης στοιχείων, αυτή θα διαγράφεται αυτοδίκαια με ευθύνη του
 Προϊσταμένου της αρμόδιας Υπηρεσίας ΚΠΑ2 και θα επιβάλλεται κύρωση της Ενότητας Α’ του
 10ου Μέρους της παρούσας.
 ε. Η αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία
 των προσωπικών δεδομένων του αιτούντος και των ωφελουμένων αυτού αποκλειστικά για τους
 σκοπούς της παρούσας Πρόσκλησης.
 α. Αν δύο δικαιούχοι της παροχής είναι σύζυγοι, δίνεται η δυνατότητα να λάβουν και οι δύο
 Επιταγή Κοινωνικού Τουρισμού, ακόμα και αν επιλεγόμενος βάσει της μοριοδότησης είναι μόνο
 ο ένας. Στην περίπτωση αυτή υποβάλλεται μία αίτηση από τον σύζυγο που βάσει των κριτηρίων του Πίνακα Μοριοδότησης (παρ. 2, Ενότητα Ε’ του παρόντος) συγκεντρώνει τα
 περισσότερα μόρια και έχει περισσότερες πιθανότητες να επιλεγεί, ο/η οποίος/α θα δηλώνει στα
 ωφελούμενα μέλη, εκτός από τα παιδιά του/της, και τον/τη δικαιούχο σύζυγό του/της. Ο/Η
 δικαιούχος σύζυγος που δηλώνεται ως ωφελούμενο μέλος δεν μοριοδοτείται.
 Η δυνατότητα ταυτόχρονης επιλογής και των δύο συζύγων βάσει της μοριοδότησης του ενός
 δίνεται και στην περίπτωση που υποβληθούν από αυτούς ξεχωριστές αιτήσεις, εφόσον
 συμπληρώσουν στις αιτήσεις τους τα ζητούμενα στοιχεία του/της συζύγου.
 Δεν θα πρέπει, όμως, να δηλώσει ο ένας τον άλλο και ως ωφελούμενο (γιατί αυτός που θα εμφανίζεται στο σύστημα του ΟΑΕΔ και ως δικαιούχος και ως ωφελούμενος θα αποκλείεται). Τυχόν ωφελούμενα
 παιδιά ή συνοδοί μπορούν να δηλώνονται και στις δύο αιτήσεις, αλλά σε περίπτωση επιλογής
 των γονέων τους θα εκδοθεί μία επιταγή επ’ ονόματί τους στο πλαίσιο της αίτησης του
 δικαιούχου γονέα που συμπληρώνει τα περισσότερα μόρια. Τα ανήλικα παιδιά θα δηλώνονται
 υποχρεωτικά και από τους δύο συζύγους για τη μοριοδότηση.
 β. Αν ο ένας μόνο σύζυγος είναι δικαιούχος της παροχής και ο άλλος είναι έμμεσα ασφαλισμένο
 μέλος αυτού, ο δικαιούχος σύζυγος υποβάλλει την ηλεκτρονική αίτηση, δηλώνοντας στα
 ωφελούμενα μέλη και τον/τη σύζυγό του
 Πάνος Ζάρλας: Έσκασε Τώρα Δεύτερο Βίντεο Ντοκουμέντο Με Την Μηχανή Του!


text:
Απόστολος Ν. Νάζος – Κίνηση Ενεργών Πολιτών Μυκόνου* ΚΕΠοΜ
 Ετικέτα: Απόστολος Ν. Νάζος
 Επιτέλους ...τέλος στην ταλαιπωρία 2000 και πλέον ανέργων.
 Μετά την παρέμβαση σύσσωμης της αντιπολίτευσης,
 στον Δήμο Μυκόνου εγκρίθηκε με ομόφωνη απόφαση του ΔΣ
 η σύναψη νέας σύμβασης για ένα χρόνο μεταξύ του Δήμου και του ΟΑΕΔ
 ΔΗΜΟΣ ΜΥΚΟΝΟΥ- ΣΥΝΑΨΗ ΝΕΑΣ ΣΥΜΒΑΣΗΣ ΜΕ ΟΑΕΔ
 Μετά από αίτημα σύσσωμης της αντιπολίτευσης, στην συνεδρίαση του ΔΣ του Δήμου Μυκόνου στις 22 Φεβρουαρίου 2017 με ομόφωνη απόφαση εγκρίθηκε η σύναψη νέας σύμβασης για ένα χρόνο μεταξύ του Δήμου και του ΟΑΕΔ.
 Με την απόφαση αυτή ο δήμος θα παραχωρήσει εκ νέου γραφείο, υλικοτεχνική υποδομή και δημοτικό υπάλληλο ο οποίος θα τελεί χρέη ανταποκριτή ΟΑΕΔ.
 Η νέα σύμβαση που σε τίποτα δεν άλλαξε από αυτήν που ίσχυε μέχρι τις 31 Οκτωβρίου 2016, σκοπό έχει να εξυπηρετήσει τους πολίτες του νησιού.
 Γραφεία ΟΑΕΔ στη Σύρο-φωτογραφία αρχείο:http://cyclades24.gr
 Με την απόφαση αυτή μπαίνει τέλος στην ταλαιπωρία 2000 και πλέον ανέργων που υπέβαλαν τα χαρτιά τους στην Σύρο, οι οποίοι υποχρεώθηκαν από την 1η Νοεμβρίου 2016 να ταξιδεύουν κάθε μήνα για να εξυπηρετηθούν από την υπηρεσία του ΟΑΕΔ της Ερμούπολης και να λαμβάνουν το επίδομα ανεργίας
 Στέλνεται ξεκάθαρη προειδοποίηση ότι ο Δήμος δεν μπορεί να υποστηρίζει επ’ άπειρον την παροχή αυτής της υπηρεσίας λόγω της σοβαρής υποστελέχωσης και ότι ο ΟΑΕΔ έχει υποχρέωση να αντιμετωπίσει οριστικά το πρόβλημα είτε με την ίδρυση νέου γραφείου στο νησί είτε πιέζοντας την κυβέρνηση να λύσει το πρόβλημα με άλλο τρόπο, πρόβλημα που απασχολεί άλλωστε και άλλες περιοχές ειδικά νησιωτικές.
 Ο Δήμος Μυκόνου εξυπηρετούσε τους ασφαλισμένους σε σχέση με τις υπηρεσίες του ΟΑΕΔ τα τελευταία 15 χρόνια προσπαθώντας να καλύψει τις ανάγκες των πολιτών ελλείψει γραφείου της υπηρεσίας στο νησί.
 Δυσάρεστη διαπίστωση η έλλειψη εδώ και χρόνια υπηρεσίας ΟΑΕΔ σε ένα τουριστικό νησί σαν την Μύκονο με εκατοντάδες επιχειρήσεις και χιλιάδες υπαλλήλους.
 Υπολογίζεται ότι μόνο στον τουρισμό απασχολούντα νόμιμα στο νησί περισσότεροι από 5.000 εργαζόμενοι ετησίως, νούμερο που προκύπτει από τα βιβλιάρια υγείας των ξενοδοχοϋπαλλήλων που εκδίδει/θεωρεί κάθε χρόνο η υπηρεσία της Σύρου.
 H έλλειψη αυτή συγκαταλέγεται στις τραγικές ελλείψεις υποδομών υγείας, παιδείας κ.ά. και συμβάλλει στην κακή ποιότητα υπηρεσιών που παρέχονται στο νησί ακόμα και από τις υποστελεχομένες υπηρεσίες του.
 Πάγια απαίτηση παραμένει να λαμβάνεται υπόψη από την εκάστοτε κυβέρνηση και η σημαντική συμβολή του νησιού στην οικονομία της χώρας, αλλά και η δυσκολία πρόσβασης σε υπηρεσίες εκτός Μυκόνου λόγω των σοβαρών προβλημάτων νησιωτικότητας, ειδικά μετά την κατάργηση του μειωμένου συντελεστή ΦΠΑ στα νησιά.
 Για την δημοτική παράταξη ΚΕΠΟΜ
 και Απόστολος Νάζος
 Συντάκτης kepomΔημοσιεύτηκε την 03/03/2017 03/03/2017 Κατηγορίες πολιτική,Δήμος Μυκόνου,Δελτίο Τύπου,εργατικάΕτικέτες Άννα Καμμή,Απόστολος Ν. Νάζος,Δήμος Μυκόνου,Ερμούπολη,Κ.Ε.ΠΟ.Μ.,Ο.Α.Ε.Δ.,ΟΑΕΔ,Σύρος,αντιπολίτευσηLeave a comment on Επιτέλους ...τέλος στην ταλαιπωρία 2000 και πλέον ανέργων.
 Αφιέρωμα στον πρωτομάστορα Άρη Κωνσταντινίδη
 Βιβλιοθήκη Παναγιώτη Κουσαθανά, Περίοδος ΣΤ’ (2012-13)
 (3/48) Κυριακή, 9 Δεκεμβρίου 2012, 7 μ.μ. ακριβώς
 «Η αρχιτεκτονική φυτρώνει στη γη που βρίσκεται και έχει άμεση σχέση με αυτήν όπως το δένδρο ή ο θάμνος...», λόγια του Έλληνα Άρη Κωνσταντινίδη (1913-1993). Αφιέρωμα στον σπουδαίο αρχιτέκτονα με την ευκαιρία της πρόσφατης επανέκδοσης των βιβλίων του από τις Πανεπιστημιακές Εκδόσεις Κρήτης,


text:
και –εντός ολίγου– των εκατό χρόνων από τη γέννησή του και των είκοσι από τον αδόκητο θάνατό του. Με εφαλτήριο την παράδοση ο Κωνσταντινίδης θα υπερβεί με τόλμη τη στείρα μίμησή της, χωρίς όμως να περιφρονεί τα δοκιμασμένα διδάγματά της, και με γενναιότητα θα δημιουργήσει πρωτοποριακά οικοδομήματα-«δοχεία ζωής». Είναι ευλογία που το ξεκίνημα, αλλά και το μοναχικό οδοιπορικό, αυτού του σπουδαίου ανθρώπου είναι πολλαπλά και στενά συνυφασμένα με το νησί μας στην καλή του ώρα
 Θα ακούσομε τον ίδιο τον αρχιτέκτονα από αρχειακό οπτικοακουστικό υλικό κι ο Μυκονιάτης αρχιτέκτονας της νεότερης γενιάς Απόστολος Ν. Νάζος θα κάνει μια ενδιαφέρουσα εισαγωγή και ανάλυση στο σημαντικό έργο που άφησε ο μεγάλος συνάδελφός του αποχωρώντας με δική του προαίρεση από τη ζωή, αναμφίβολα βαθύτατα πικραμένος.
 Παραλλήλως λειτουργεί, όπως και τις προηγούμενες χρονιές, Λέσχη ανάγνωσης για όσους αγαπούν το βιβλίο. Την Τετάρτη 12 Δεκεμβρίου στις 6.30 ́ το απόγευμα το αριστούργημα της Μέλπως Αξιώτη Το σπίτι μου (1965). Περισσότερες λεπτομέρειες στο τηλέφωνο 22890-22646 κατά τις ώρες λειτουργίας της Στέγης.
 Συντάκτης kepomΔημοσιεύτηκε την 09/12/2012 09/12/2012 Κατηγορίες Περιβάλλον Χωροταξία,ειδήσειςΕτικέτες Απόστολος Ν. ΝάζοςLeave a comment on Αφιέρωμα στον πρωτομάστορα Άρη Κωνσταντινίδη


text:
ΟΑΕΔ - Παράταση 10 Μαΐου η προθεσμία για 400 ευρώ σε 25.000 δικαιούχους.
 Αρχική Ειδήσεις Οικονομία ΟΑΕΔ - Παράταση 10 Μαΐου η προθεσμία για 400 ευρώ σε 25.000...
 ΟΑΕΔ – Παράταση 10 Μαΐου η προθεσμία για 400 ευρώ σε 25.000 δικαιούχους.
 Η Διοίκηση του ΟΑΕΔ αποφάσισε την παράταση της λειτουργίας της ηλεκτρονικής καταβολής της έκτακτης οικονομικής ενίσχυσης μακροχρόνια ανέργων έως και την Κυριακή 10 Μαΐου, δίνοντας έτσι την δυνατότητα σε 25.000 δικαιούχους που δεν έχουν IBAN καταχωρισμένο στον ΟΑΕΔ να μπορούν να ολοκληρώσουν τη διαδικασία και να τους καταβληθούν τα 400 ευρώ.Από την Πέμπτη 23 Απριλίου μέχρι και το βράδυ της Κυριακής 3 Μαΐου, που έληγε ηαρχική προθεσμία υποβολής ΙΒΑΝ, 120.000 (71%) από τους συνολικά 168.000 δικαιούχους είχαν επικαιροποιήσει, επιβεβαιώσει ή καταχωρίσει στοιχεία τραπεζικού λογαριασμού (IBAN). Από τους 48.000 (29%) δικαιούχους που δεν έχουν επικαιροποιήσει, επιβεβαιώσει ή καταχωρίσει IBAN:
 λογαριασμούς των δικαιούχων γίνεται μετά την επιβεβαίωση ή την καταχώριση IBAN.
 Οι λογαριασμοί των δικαιούχων πιστώνονται εντός 3 εργάσιμων ημερών. Μόνο οι δικαιούχοι έχουν τη δυνατότητα επιβεβαίωσης, επικαιροποίησης ή καταχώρισης ΙΒΑΝ μέσω της Ενιαίας Ψηφιακής Πύλης του Ελληνικού Δημοσίου gov.gr, με τους κωδικούς πρόσβασης του TAXISnet ή με τους κωδικούς πρόσβασης ΟΑΕΔ στη διεύθυνση:
 Προηγούμενο άρθροΕυχαριστίες της ΕΛ.ΑΣ προς τους πολίτες – Βίντεο
 Επόμενο άρθροΗ Ιταλία χαλαρώνει τα μέτρα αλλά πάντα με φόβο αναζωπύρωσης της επιδημίας


text:
ΟΑΕΔ: Αυτά είναι τα νέα προγράμματα απασχόλησης που θα υλοποιηθούν άμεσα - e-dimosio.gre-dimosio.gr
 Νέα προγράμματα απασχόλησης προανήγγειλε ο διοικητής του ΟΑΕΔ, Σπύρος Πρωτοψάλτης σε συνάντηση που πραγματοποιήθηκε στα γραφεία του Οργανισμού σχετικά το όραμα και τους στόχους της νέας διοίκησης.
 Οπως είπε, μέχρι το τέλος του έτους, θα προκηρυχθεί ένα νέο πρόγραμμα για 2.000 νέες θέσεις εργασίας πλήρους απασχόλησης για την πρόσληψη ανέργων οι οποίοι βρίσκονται σε ιδιαίτερα μειονεκτική θέση, ηλικίας 55 έως 67 ετών, για 12 μήνες, με δυνατότητα επέκτασης για άλλους 12 μήνες. Ως ποσό επιχορήγησης ορίζεται το 50% του μηνιαίου μισθολογικού και μη μισθολογικού κόστους του ωφελουμένου, με ανώτατο όριο τα 600 ευρώ, μηνιαίως.
 Προγράμματα του ΟΑΕΔ για ανέργους 18 έως 30 ετών
 Την ίδια ώρα, όπως ανέφερε ο κ. Πρωτοψάλτης, θα «τρέξει» ένα νέο πρόγραμμα για 300 ανέργους, ηλικίας από 18 έως 30 ετών, οποιασδήποτε εκπαιδευτικής βαθμίδας, που θα απασχοληθούν σε επιχειρήσεις του ιδιωτικού, αλλά και του δημόσιου τομέα, στη Δυτική Μακεδονία. Το πρόγραμμα θα αφορά θέσεις προεργασίας για επτά μήνες.
 Ο διοικητής του ΟΑΕΔ ανακοίνωσε και ένα νέο πρόγραμμα που θα υλοποιηθεί στη Δυτική Μακεδονία, με στόχο την ανάσχεση του brain drain («διαρροή εγκεφάλων») και θα αφορά 250 άνεργους πτυχιούχους, ηλικίας 22 έως 39 ετών, για 12 μήνες, με ακαθάριστες αμοιβές 1.040 ευρώ για ανέργους πανεπιστημιακής εκπαίδευσης και 990 ευρώ για ανέργους τεχνολογικής εκπαίδευσης. Επίσης, ο κ. Πρωτοψάλτης συμπλήρωσε ότι θα υπάρξει και νέο πρόγραμμα κοινωφελούς εργασίας.
 Οι στόχοι της νέας διοίκησης του ΟΑΕΔ
 Ο κ. Πρωτοψάλτης παραδέχθηκε ότι στον ΟΑΕΔ έχουν γίνει βήματα μπροστά, αλλά υπάρχουν μεγάλα περιθώρια βελτίωσης. Οπως σημείωσε, στις προτεραιότητες της νέας διοίκησης είναι η αναβάθμιση και ο περαιτέρω εκσυγχρονισμός του Οργανισμού, με στόχο να εξελιχθεί σε έναν σύγχρονο ευρωπαϊκό οργανισμό απασχόλησης. «Επιδιώκουμε έναν εξωστρεφή Οργανισμό. Θέλουμε να είμαστε κοντά στην κοινωνία και στην αγορά εργασίας. Ήδη, έχω πραγματοποιήσει επαφές και συναντήσεις με τους εργαζόμενους» δήλωσε ο κ. Πρωτοψάλτης, ο οποίος έδωσε έμφαση στις συμπράξεις και με δημόσιους και με ιδιωτικούς φορείς, «ώστε να δουλέψουμε μαζί γι’ αυτόν τον κοινό στόχο». Για παράδειγμα, όπως ανέφερε, «επιδιώκουμε μία στενότερη συνεργασία με το υπουργείο Παιδείας, καθώς ο επανασχεδιασμός της τεχνικής εκπαίδευσης είναι προτεραιότητα της κυβέρνησης. Παράλληλα, έχουμε εντατικοποιήσει το διάλογο με τους κοινωνικούς εταίρους, οι οποίοι εκπροσωπούνται στο διοικητικό συμβούλιο του ΟΑΕΔ».
 «Ο ΟΑΕΔ πιο κοντά στις τοπικές κοινωνίες»
 Μεταξύ άλλων, ο διοικητής του ΟΑΕΔ σχολίασε ότι η κυβέρνηση έχει ως νούμερο ένα προτεραιότητα τη δημιουργία πολλών, καλών και ποιοτικών θέσεων εργασίας. «Βασική προϋπόθεση για την επίτευξη αυτού του στόχου είναι ένας ΟΑΕΔ ο οποίος θα συμβάλει καθοριστικά στο να υπάρχει εργατικό δυναμικό το οποίο να είναι έτοιμο να αναλάβει αυτές τις θέσεις εργασίας και να συμβάλει στην ανάπτυξη. Αυτό απαιτεί αναβάθμιση της ποιότητας, της αποτελεσματικότητας και της αποδοτικότητας του Οργανισμού» επανέλαβε ο κ. Πρωτοψάλτης. Τόνισε δε ότι θα υλοποιείται συνεχώς αξιολόγηση και επαναξιολόγηση των πολιτικών, για να γίνουν οι απαιτούμενες παρεμβάσεις, όπου κρίνεται αναγκαίο.
 Τέλος, ο διοικητής του ΟΑΕΔ είπε ότι στο σχεδιασμό του Οργανισμού εντάσσεται η εξέταση βέλτιστων πρακτικών και επιστημονικά τεκμηριωμένων μεταρρυθμίσεων που έχουν γίνει. Όπως υπογράμμισε, στόχος είναι να


text:
ΚΟΙΝΩΦΕΛΗΣ ΕΡΓΑΣΙΑ | Δίκτυο Περραιβία rnrnrn
 Μαραθώνιος επισκέψεων σε όλους τους αρχαιολογικούς χώρους και μνημεία των Νομών Λάρισας ,Καρδίτσας και Τρκάλων ,στα πλαίσια προγράμματος για τον Πολιτισμό -Μια μεγάλη συνεργασία του Δικτύου «ΠΕΡΡΑΙΒΙΑ» με το Υπουργείο Πολιτισμού και Αθλητισμού
 Published 25 Οκτώβριος, 2013 | By deltiatypou
 Μεγάλο μας όπλο ο Ελληνικός Πολιτισμός
 Ένα σπουδαίο Πρόγραμμα Κοινωφελούς Εργασίας
 με απασχόληση 118 ανέργων σε πλήρη εξέλιξη
 ΣΤΟΥΣ ΝΟΜΟΥΣ ΛΑΡΙΣΑΣ ,ΤΡΙΚΑΛΩΝ ΚΑΙ ΚΑΡΔΙΤΣΑΣ
 Μια μεγάλη προσπάθεια του Δικτύου «ΠΕΡΡΑΙΒΙΑ» για την αύξηση της Απασχόλησης των Νέων και την ανάδειξη του αρχαιολογικού πλούτου της Θεσσαλίας
 ΦΙΛΙΑ,ΠΑΖΑΡΑΚΙ,ΠΕΡΙΟΧΗ ΚΙΕΡΙΟΥ ,ΦΑΝΑΡΙ ΚΑΡΔΙΤΣΑΣ,ΜΕΤΕΩΡΑ,ΜΟΝΕΣ ,ΚΑΣΤΡΟ ΤΡΙΚΑΛΩΝ ,ΑΓΡΑΦΑ,ΠΕΛΙΝΑ,ΣΥΛΛΟΓΗ ΤΡΙΚΑΛΩΝ,ΓΟΜΦΟΙ ΜΟΥΖΑΚΙΟΥ ,ΒΑΡΟΥΣΙ ΣΚΙΑΘΑΣ ΑΓΙΟΚΑΜΠΟΥ,ΚΑΣΤΡΟ ΒΕΛΙΚΑΣ , ΑΡΧΟΝΙΤΙΚΟ ΑΛΕΞΟΥΛΗ ,ΑΡΧ. ΣΥΛΛΟΓΗ ΑΓΙΑΣ ,ΑΡΧΑΙΟΛΟΓΙΚΗ ΣΥΛΛΟΓΗ ΕΛΑΣΣΟΝΑΣ,ΠΟΛΥΝΕΡΙ ΦΑΡΣΑΛΩΝ ,ΚΑΣΤΡΟ ΦΑΡΣΑΛΩΝ ,ΑΖΩΡΟΣ ,ΔΟΛΙΧΗ,ΠΥΘΙΟ, ΑΡΧΑΙΟ ΘΕΑΤΡΟ ΛΑΡΙΣΑΣ, ΑΡΧΑΙΟΛΟΓΙΚΟ ΜΟΥΣΕΙΟ ΚΑΡΔΙΤΣΑΣ ,ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ ,ΚΙΛΕΛΕΡ, ΑΡΓΙΘΕΑ κ.ά.
 ΨΗΦΙΟΠΟΙΗΣΗ ΑΡΧΕΙΑΚΟΥ ΥΛΙΚΟΥ ,ΜΟΥΣΕΙΟΠΑΙΔΑΓΩΓΙΚΗ
 ΕΝΑΣ ΑΤΕΛΕΙΩΤΟΣ ΑΓΩΝΑΣ ΓΙΑ ΤΗΝ ΔΙΑΣΩΣΗ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ
 ΜΑΙ ΜΕΓΑΛΗ ΠΡΟΣΦΟΡΑ ΤΗς ΚΟΙΝΩΝΙΑΣ ΤΩΝ ΠΟΛΙΤΩΝ ΣΤΟΝ ΕΛΛΗΝΙΚΟ ΠΟΛΙΤΙΣΜΟ
 ΠΡΟΤΥΠΟ ΚΑΛΗΣ ΠΡΑΚΤΙΚΗΣ ΤΟ ΔΙΚΤΥΟ ‘ΠΕΡΡΑΙΒΙΑ»
 Σε μαραθώνιο επισκέψεων προέβησαν στελέχη του Δικτύου ‘ΠΕΡΡΑΙΒΙΑ» , προκειμένου να έχουν πλήρη εικόνα σχετικά με την εξέλιξη των εργασιών σε αρχαιολογικούς και μουσειακούς χώρους της Θεσσαλίας(Π.Ε. Λάρισας ,Καρδίτσας και Τρικάλων) , δεδομένου ότι εδώ και έξι μήνες ,με πλήρη σοβαρότητα και μεγάλη υπευθυνότητα ,υλοποιεί Πρόγραμμα Κοινωφελούς Εργασίας σε συνεργασία με το Υπουργείο Πολιτισμού και Αθλητισμού .
 Συγκεκριμένα το «Δίκτυο Περραιβία» ,με έδρα την Ελασσόνα ,είναι η πρώτη σε βαθμολογία Οργάνωση της Κοινωνίας των Πολιτών (ΜΚΟ) ,σε όλη τη χώρα , που επιλέχθηκε ,εδώ και ένα χρόνο, για να υλοποιήσει πρόγραμμα Κοινωφελούς Εργασίας και ήδη απασχολεί 118 ανέργους νέους για 7 μήνες σε αρχαιολογικούς χώρους και μουσεία των Νομών Λάρισας, Τρικάλων και Καρδίτσας, σε συνεργασία με τις Εφορείες Αρχαιοτήτων ΙΕ’ ΕΠΚΑ, 7η ΕΒΑ, ΛΔ’ ΕΠΚΑ και 19η ΕΒΑ. Τον συντονισμό του προγράμματος έχει η Ειδική Υπηρεσία Πολιτισμού του Υπουργείου Πολιτισμού, ενώ η διαδικασία επιλογής των ανέργων ωφελουμένων ,έγινε κατά υποδειγματικό τρόπο με ευθύνη του Δικτύου ‘ΠΕΡΡΑΙΒΙΑ» ,υπό την εποπτεία του ΑΣΕΠ.
 Το αντικείμενο της δράσης που υλοποιείται είναι η “Φύλαξη, ανάδειξη και βελτίωση της προσβασιμότητας αρχαιολογικών και μουσειακών χώρων στις Περιφερειακές Ενότητες Λάρισας, Τρικάλων και Καρδίτσας της Περιφέρειας Θεσσαλίας”.
 Ο Πρόεδρος του Δικτύου «ΠΕΡΡΑΙΒΙΑ» κ. Κων. Σκριάπας και ο υπεύθυνος σε Θέματα Περιβάλλοντος κ. Κ.Φουρκιώτης ,που όλο αυτό το διάστημα ,παρακολουθούν από κοντά ,εκ μέρους του Δικτύου που είναι ο δικαιούχος του Προγράμματος , το σπουδαίο έργο που επιτελούν οι Εφορείες Προϊστορικών και Κλασσικών Αρχαιοτήτων ,αλλά και οι Εφορείες Βυζαντινών Αρχαιοτήτων ,τόνισαν «ότι ο πολιτισμικός πλούτος της Θεσσαλίας είναι τεράστιος και ως εκ τούτου ,έχουμε χρέος όλοι και να τον διασώσουμε και να τον αναδείξουμε ,αλλά κυρίως να τον παραδώσουμε στις νέες γενεές ,καθιστώντας τη Θεσσαλία ,ως έναν αγαπημένο τόπο πολιτιστικού τουρισμού .Και γι’ αυτό το Δίκτυο ‘ΠΕΡΡΑΙΒΙΑ» ,με μεγάλη προσπάθεια και νυχθημερόν εργασία ,αξιοποιεί Ευρωπαϊκούς πόρους προς όφελος της τοπικής κοινωνίας ,αποδεικνύοντας ότι οι Οργανώσεις της Κοινωνίας των Πολιτών ,μπορούν να προσφέρουν σπουδαίο έργο όχι μόνο στον Πολιτισμό ,αλλά και στην αναπτυξιακή πορεία τη χώρας ,που τόσο την έχει ανάγκη».
 Σημειώνεται ότι το Δίκτυο ‘ΠΕΡΡΑΙΒΙΑ» πρόσφατα διοργάνωσε την Παρασκευή 23


text:
Αυγούστου 2013 , μια σπουδαία Στρογγυλή Τράπεζα ,στη Λάρισα ,με θέμα «ΘΕΣΣΑΛΙΑ 2014-2020:Η Ψηφιοποίηση της Πολιτιστικής Κληρονομιάς-
 Νέες προκλήσεις, νέες προοπτικές και πιθανές επιπτώσεις» ,σε συνεργασία με την Περιφέρεια Θεσσαλίας και το Πανεπιστήμιο Θεσσαλίας –Αντιπρυτανεία Δημοσίων και Διεθνών Σχέσεων ,Εξωστρέφειας ,Καινοτομίας και Επιχειρηματικότητας ,με προσκεκλημένο τον διεθνούς φήμης επιστήμονα κ. Μαρ. Ιωαννίδη (Κύπρος) και σπουδαίους επιστήμονες και πανεπιστημιακούς από όλη την Ελλάδα.
 Ήδη προχωρά και σε άλλες διεθνείς συνεργασίες ,με κεντρικό θέμα τον Πολιτισμό ,όπως επίσης και σε τηλεοπτικές εκπομπές με στόχο την ανάδειξη των Γραμμάτων ,των Τεχνών και του Ελληνικού Πολιτισμού .
 Παράλληλα είναι και Μέλος του Ευρωπαϊκού Δικτύου Πολιτιστικού Τουρισμού (ECTN) ,με μέλη φορείς από όλη την Ευρώπη με τους οποίους συνεργάζεται στενά και σκοπό την ανάδειξη των αρχαιολογικών χώρων και μνημείων της Θεσσαλίας και της Ελλάδος ως τουριστικών προορισμών .
 Posted in Ανακοινώσεις προς τα μέλη, Δράσεις Δικτύου, Ευρωπαϊκά Προγράμματα, Θρησκευτικός Τουρισμός, Νέα Γενιά - Καινοτομία, Πολιτισμός, Φωτογραφικό Αρχείο | Tagged ΑΝΑΠΤΥΞΗ, ΑΝΕΡΓΙΑ, ΔΙΚΤΥΟ ΠΕΡΡΑΙΒΙΑ, ΕΛΛΗΝΙΚΟΣ ΠΟΛΙΤΙΜΣΟ, ΕΥΡΩΠΑΙΚΑ ΠΡΟΓΡΑΜΜΑΤΑ, ΚΟΙΝΩΦΕΛΗΣ ΕΡΓΑΣΙΑ, ΝΕΑ ΓΕΝΙΑ, ΠΟΛΙΤΙΣΜΟΣ, ΥΠΟΥΡΓΕΙΟ ΠΟΛΙΤΙΣΜΟΥ
 Δίκτυο «ΠΕΡΡΑΙΒΙΑ»: Μεγάλο μας όπλο ο Ελληνικός Πολιτισμός -Ένα σπουδαίο Πρόγραμμα Κοινωφελούς Εργασίας με απασχόληση 118 ανέργων σε πλήρη εξέλιξη -Ολοκληρώνεται στο τέλος του 2013
 1. για το Νομό Καρδίτσας το έργο αφορά στη δημιουργία θέσεων απασχόλησης 47 ατόμων (ωφελουμένων) για την υλοποίηση προγραμμάτων κοινωφελούς χαρακτήρα στον τομέα του πολιτισμού, σε συνεργασία με την ΛΔ’ Εφορεία Προϊστορικών και Κλασικών Αρχαιοτήτων με έδρα την Καρδίτσα και την 19η Εφορεία Βυζαντινών Αρχαιοτήτων με έδρα τα Τρίκαλα
 Συγκεκριμένα προσλήφθηκαν στο Δήμο Παλαμά 1 αρχαιολόγοι, 4 ημερήσιοι φύλακες και 2 εργάτες, στο Δήμο Καρδίτσας 2 αρχαιολόγοι, 2 μουσειολόγοι-μουσειοπαιδαγωγοί και 2 ημερήσιοι φύλακες και στο Δήμο Σοφάδων 2 αρχαιολόγοι, 6 ημερήσιοι φύλακες και 12 εργάτες, στο Δήμο Μουζακίου 3 ημερήσιοι φύλακες και 5 εργάτες και στο Δήμο Αργιθέας 2 αρχαιολόγοι και 2 ημερήσιοι φύλακες.
 2. για το Νομό Λάρισας το έργο αφορά στη δημιουργία θέσεων απασχόλησης μέσω της πρόσληψης 42 ατόμων, σε συνεργασία με την ΙΕ’ Εφορεία Προϊστορικών και Κλασικών Αρχαιοτήτων και την 7η Εφορεία Βυζαντινών Αρχαιοτήτων.
 Συγκεκριμένα προσλήφθηκαν στο Δήμο Φαρσάλων 1 αρχαιολόγος και 4 εργάτες, στο Δήμο Κιλελέρ 1 ημερήσιος φύλακας, στο Δήμο Αγιάς 1 αρχαιολόγος, 7 εργάτες, 1 ημερήσιος φύλακας και 3 νυχτοφύλακες, στο Δήμο Ελασσόνας 2 αρχαιολόγοι, 11 εργάτες και 2 ημερήσιοι φύλακες και στο Δήμο Λαρισαίων 1 αρχαιολόγος, 2 νυχτοφύλακες και 6 εργάτες.
 3. για το Νομό Τρικάλων το έργο αφορά στη δημιουργία θέσεων απασχόλησης μέσω της πρόσληψης 29 ατόμων, σε συνεργασία με την ΛΔ’ Εφορεία Προϊστορικών και Κλασικών Αρχαιοτήτων με έδρα την Καρδίτσα και την 19η Εφορεία Βυζαντινών Αρχαιοτήτων, με έδρα τα Τρίκαλα.
 Συγκεκριμένα προσλήφθηκαν στο Δήμο Τρικκαίων 2 αρχαιολόγοι, 7 ημερήσιοι φύλακες και 12 εργάτες και στο Δήμο Καλαμπάκας 1 αρχαιολόγος, 2 ημερήσιοι φύλακες και 5 εργάτες.
 Οικονομολόγος,Σύμβουλος Ανάπτυξης
 Posted in Ανακοινώσεις προς τα μέλη, Ανακοινώσεις-Νέα, Δελτία Τύπου, Δράσεις Δικτύου, Ευρωπαϊκά Προγράμματα, Θρησκευτικός Τουρισμός, Κοινωνική Αλληλεγγύη, Νέα Γενιά - Καινοτομία, Όλυμπος, Περιβάλλον, Πολιτισμός, Φωτογραφικό Αρχείο | Tagged ΑΝΕΡΓΙΑ, ΑΠΑΣΧΟΛΗΣΗ, ΔΙΚΤΥΟ ΠΕΡΡΑΙΒΙΑ, ΕΛΑΣΣΟΝΑ, ΘΕΣΣΑΛΙΑ, ΚΑΡΔΙΤΣΑ, ΚΟΙΝΩΦΕΛΗΣ ΕΡΓΑΣΙΑ, ΛΑΡΙΣΑ, ΝΕΑ ΓΕΝΙΑ, ΟΛΥΜΠΟΣ, ΠΟΛΙΤΙΣΜΟ, ΣΚΡΙΑΠΑΣ, ΤΡΙΚΑΛΑ, ΥΟΥΡΓΕΙΟ ΠΟΛΙΤΙΣΜΟΥ
 Άνοιξε η αίτηση για


text:
τις 10000 προσλήψεις στον ΟΑΕΔ
 Published 27 Σεπτέμβριος, 2013 | By deltiatypou
 Άνοιξε η αίτηση για τις 10000 προσλήψεις στον ΟΑΕΔ δείτε που θα κάνετε αίτηση και τους όρους του προγράμματος.
 Ο ΟΑΕΔ ανακοίνωσε με προκήρυξη του την έναρξη του προγράμματος κοινωφελούς εργασίας για 10000 προσλήψεις με 5μηνα ανέργων σε δημόσιους φορείς. Ποια είναι τα δικαιολογητικά , που θα προσκομίζονται από τους ενδιαφερόμενους στα ΚΠΑ του ΟΑΕΔ, ποια τα κριτήρια που θα γίνουν οι προσλήψεις , αλλά και σε ποιους δήμους και φορείς θα προσληφθούν οι άνεργοι σύμφωνα με την προκήρυξη του ΟΑΕΔ.
 Δικαίωμα υποβολής ηλεκτρονικών αιτήσεων συμμετοχής στη διαδικασία κατάρτισης του Πίνακα Κατάταξης Ανέργων για την προώθηση της απασχόλησης μέσω προγραμμάτων κοινωφελούς χαρακτήρα έχουν μόνο οι εγγεγραμμένοι άνεργοι στα μητρώα ανέργων του Ο.Α.Ε.Δ., οι οποίοι ανήκουν σε μία τουλάχιστον από τις παρακάτω κατηγορίες: 1. εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ. 2. εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς 3. εγγεγραμμένοι νέοι άνεργοι (18 έως 29 ετών) στα μητρώα ανέργων του ΟΑΕΔ 4. εγγεγραμμένοι μακροχρόνια άνεργοι στα μητρώα ανέργων του ΟΑΕΔ 5. άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα εγγεγραμμένοι στα μητρώα ανέργων του ΟΑΕΔ.
 6.1 Οι άνεργοι που υποβάλλουν ηλεκτρονική αίτηση συμμετοχής στη διαδικασία κατάρτισης του Πίνακα Κατάταξης Ανέργων για την απασχόληση μέσω προγραμμάτων κοινωφελούς χαρακτήρα, στους Επιβλέποντες Φορείς του Κεφαλαίου 4, κατατάσσονται σε Πίνακα Κατάταξης Ανέργων με βάση τα ακόλουθα αντικειμενικά κριτήρια: 1. Χρονικό διάστημα συνεχόμενης εγγεγραμμένης ανεργίας ωφελουμένου με ανώτατο όριο τους 36 μήνες
 6.2 Το σύστημα επιλογής βασίζεται στη μοριοδότηση των παραπάνω κριτηρίων, στον καθορισμό τυχόν δικαιολογητικών που πρέπει να υποβληθούν από τους δυνητικά ωφελούμενους, στον ορισμό μηχανισμού ελέγχου των δικαιολογητικών αυτών και στη βαθμολόγηση, κατάταξη και τοποθέτηση των υποψηφίων σε αντίστοιχες θέσεις με τη χρήση μηχανογραφικού λογισμικού.
 γ. Το εισόδημα (δηλωθέν – προστιθέμενη διαφορά τεκμηρίων – απαλλασσόμενο και αυτοτελώς ή με ειδικό τρόπο φορολογούμενο) ως μοριοδοτούμενο κριτήριο προκύπτει από το «Εισόδημα Επιβολής Εισφοράς» (Πίνακας Γ2 Εκκαθαριστικού Σημειώματος) του οικονομικού έτους 2013 (εισοδήματα έτους 2012)1. Όσοι δεν έχουν υποχρέωση δήλωσης φόρου εισοδήματος για το οικονομικό έτος 2012 (εισοδήματα έτους 2011), θα συμπληρώσουν το αντίστοιχο πεδίο στην ηλεκτρολ’ΐκή αίτηση. ι Αντί του εισοδήματος του οικονομικού έτους 2013 θα ληφθεί υπόψη το εισόδημα του οικονομικού έτους 2012, εφόσον μέχρι τη λήξη τικ προθεσμίας υποβολής της ηλεκτρονικής αίτησης στο πλαίσιο της Πράξης, 5 έχουν εκκαθαριστεί οι δηλώσεις φορολονίας εισοδήματος οικονομικού έτους 2013 από την Γ.Γ.Π.Σ., για το σύνολο των ωφελούμενων φορολογουμένων.
 στ. Ανήλικο θεωρείται το παιδί το οποίο δεν έχει συμπληρώσει το 18′′ έτος της ηλικίας του μέχρι και την τελευταία ημέρα της προθεσμίας υποβολής των αιτήσεων (11/10/2013). Στα τέκνα του ανέργου συμπεριλαμβάνονται και όσα γεννήθηκαν από άλλο ή άλλους γάμους καθώς και τα εκτός γάμου γεννηθέντα τέκνα για τον πατέρα άνεργο τα οποία είναι νομιμοποιηθέντα ή νομίμως αναγνωρισθέντα από αυτόν.
 την ενότητα «Κριτήρια Κατάταξης» στην οποία δηλώνει υποχρεωτικά τον «Αρ. Δελτίου Ανεργίας», την «Ημερ. Γέννησής» του, το «ΑΦΜ»


text:
μέσω του οποίου θα γίνει η διαπίστωση του εισοδήματος του από την Γ.Γ.Π.Σ. Εφόσον α) έχει ανήλικα τέκνα ή/και άνεργο/-η σύζυγο, τον αριθμό των ανήλικων τέκνων του ή/και τον αριθμό δελτίου ανεργίας συζύγου στα αντίστοιχα πεδία («Αρ. Ανήλικων Τέκνων» και «Αρ. Δελτίου Ανεργίας Συζύγου») και β) το πεδίο «πτυχιούχος ανωτάτων εκπαιδευτικών ιδρυμάτων πανεπιστημιακού ή τεχνολογικού τομέα». Τα κριτήρια κατάταξης και ο τρόπος βαθμολόγησης αυτών περιγράφονται αναλυτικά στο Κεφάλαιο 6 της παρούσας Πρόσκλησης. την ενότητα «Ειδικότητα – Επιβλέποντες Φορείς Προτίμησης» στην οποία επιλέγει την -μοναδική- ειδικότητα πρόσληψης, δηλαδή Υ.Ε. Γενικών Καθηκόντων, καθώς και μέχρι τρεις (3) επιβλέποντες φορείς κατά σειρά προτίμησης/ στους οποίους επιθυμεί να προσληφθεί. –
 Διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων – δικαιολογητικών, έστω και συμπληρωματικών ή διευκρινιστικών, επιτρέπεται με μία μόνο νέα αίτηση, η οποία υποβάλλεται, σε αντικατάσταση της προηγούμενης που ακυρώνεται, μέχρι τη λήξη της προθεσμίας υποβολής των ηλεκτρονικών αιτήσεων, δηλαδή έως και τις 11/10/2013 και ώρα 12η μεσημβρινή.
 β) άνεργοι πτυχιούχοι ανώτατων εκπαιδευτικών ιδρυμάτων πανεπιστημιακού ή τεχνολογικού τομέα, που επιθυμούν να προσληφθούν με βάση την παρούσα Πρόσκληση χωρίς ταυτόχρονα να εντάσσονται τουλάχιστον σε μία από τις υπόλοιπες κατηγορίες της παρ. 5.1 (1. μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ, 2. μέλη μονογονεϊκών οικογενειών, 3. νέοι 18-29, 4. μακροχρόνια άνεργοι), υποχρεούνται να υποβάλουν επικυρωμένο αντίγραφο του τίτλου σπουδών τους ή να διαθέτουν σχετική βεβαίωση επιτυχούς περάτωσης των σπουδών τους. Οι πτυχιούχοι σχολών της αλλοδαπής θα πρέπει να διαθέτουν βεβαίωση ισοτιμίας και αντιστοιχίας από το ΔΟΑΤΑΠ. Οι πτυχιούχοι χωρών της Ευρωπαϊκής Ένωσης θα πρέπει να διαθέτουν: ο βεβαίωση ισοτιμίας και αντιστοιχίας, όπου απαιτείται, από τον ΔΟΑΤΑΠ στην περίπτωση που δεν υπάρχει άδεια άσκησης επαγγέλματος από τη χώρα προέλευσης του πτυχίου ο βεβαίωση αναγνώρισης των επαγγελματικών προσόντων ή άδεια άσκησης επαγγέλματος, όπου απαιτείται, που εκδίδεται από τις αρμόδιες αρχές σύμφωνα με το άρθρο 54 του Π.Δ. 38/2010 (ΦΕΚ 78/Α’) και γενικότερα σύμφωνα με την κείμενη νομοθεσία.
 7.2.2 Ο αρμόδιος χειριστής της Υπηρεσίας (ΚΠΑ2) παραλαμβάνει το εμπροθέσμως κατατεθέν πιστοποιητικό οικογενειακής κατάστασης, το ελέγχει και ταυτόχρονα ενημερώνει (για την έγκριση ή μη) του πεδίου «Αρ. Ανήλικων Τέκνων» στο Ολοκληρωμένο Πληροφοριακό Σύστημα (ΟΠΣ) του Οργανισμού, επαληθεύοντας με αυτό τον τρόπο τις πληροφορίες που έχει συμπληρώσει ο άνεργος. Το ίδιο πραγματοποιεί και για όλα τα δικαιολογητικά που κατατίθενται από ί. την κατηγορία 2 της παρ. 5.1 και ii. την κατηγορία 5 (άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού ή τεχνολογικού τομέα) οι οποίοι δεν εντάσσονται σε καμία από τις υπόλοιπες κατηγορίες της παρ.5.1.
 7.2.3 Όλοι οι λοιποί δυνητικοί ωφελούμενοι της παραγράφου 5.1 που δεν ανήκουν στην κατηγορία του αρχηγού μόνογονεϊκής οικογένειας, δεν έχουν εξαρτώμενα ανήλικα τέκνα, και είναι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα που εντάσσονται και σε άλλη κατηγορία του Κεφ. 5 (1,2,3,4), δεν απαιτείται να προσέλθουν στην αρμόδια Υπηρεσία (ΚΠΑ2) του Ο.Α.Ε.Δ.
 Γιανα δείτε όλη την προκήρυξη του ΟΑΕΔ πατήστε εδώ
 Posted in Ανακοινώσεις-Νέα, Βιώσιμη Ανάπτυξη, Κοινωνική Αλληλεγγύη, Κοινωνική Οικονομία | Tagged ΑΙΤΗΣΗ, ΚΟΙΝΩΦΕΛΗΣ ΕΡΓΑΣΙΑ, ΟΡΟΙ ΠΡΟΓΡΑΜΜΑΤΟΣ, ΠΡΟΣΛΗΨΕΙΣ ΟΑΕΔ
 Μαγικές βραδιές ετοιμάζει το


text:
Δίκτυο «ΠΕΡΡΑΙΒΙΑ» για την ανάδειξη των Αρχαιολογικών χώρων της Θεσσαλίας
 Published 14 Αύγουστος, 2013 | By syllogosvolou
 Μαγικές βραδιές ετοιμάζει το Δίκτυο «ΠΕΡΡΑΙΒΙΑ» για την ανάδειξη των Αρχαιολογικών χώρων
 «Αστέρι μου ,Φεγγάρι μου ...!»
 Στο Αρχαιολογικό Μουσείο Βόλου και στον Αλμυρό
 Δύο μαγικές συναυλίες προετοιμάζει το Δίκτυο «ΠΕΡΡΑΙΒΙΑ» και ο Σύλλογος Ελασσονιτών Ν. Μαγνησίας για την Πανσέληνο του Αυγούστου ,υπό την Αιγίδα του Υπουργείου Πολιτισμού και Αθλητισμού ,τόσο στο Βόλο ,όσο και στον Αλμυρό σε συνεργασία ,που σκοπό έχουν να αναδείξουν την πλούσια πολιτιστική Κληρονομιά και τον Ελληνικό Πολιτισμό .
 Έτσι ,λοιπόν, με τον πιο όμορφο και φαντασμαγορικό τρόπο και με ελεύθερη ,για το κοινό, είσοδο, θα υποδεχτεί φέτος ο Βόλος την Αυγουστιάτικη Πανσέληνο ,την Τετάρτη 21 Αυγούστου 2013 ,στις 8.30 μ.μ. ,στον φιλόξενο αύλειο χώρο του «Αθανασάκειου» Αρχαιολογικού Μουσείου Βόλου ,ο οποίος, από παράδοση ,φιλοξενεί μοναδικές και ιδιαίτερα ποιοτικές εκδηλώσεις .
 Αξιοσημείωτο είναι ότι ,φέτος την εκδήλωση του Αρχαιολογικού Μουσείου Βόλου ,που, μάλιστα, θα παρουσιαστεί μια μέρα πριν ,την Τρίτη 20 Αυγούστου 2013 και στον Αλμυρό ( Αύλειος χώρος Παλαιού Γυμνασίου- ώρα 21.00 μ.μ.) ,προετοιμάζουν ,σε συνεργασία με την ΙΓ’ ΕΠΚΑ, δύο πολυβραβευμένες και γνωστές σε όλη την Ελλάδα ,Εθελοντικές Οργανώσεις ,το Δίκτυο «ΠΕΡΡΑΙΒΙΑ» Ελασσόνας (με τη στήριξη του Συλλόγου Ελασσονιτών Ν. Μαγνησίας )και η «Εν Δράσει» Αλμυρού .
 «Αθανασάκειο» Αρχαιολογικό Μουσείο Βόλου: ένας χώρος με βαριά ιστορία
 Μια σπάνιας ομορφιάς εκδήλωση ,που ,μάλιστα , τελεί υπό την Αιγίδα του Υπουργείου Πολιτισμού και Αθλητισμού και την έγκριση του Κεντρικού Αρχαιολογικού Συμβουλίου ,αντάξια του απαιτητικού κοινού του Βόλου , θα απολαύσουν όσοι τυχεροί βρεθούν, φέτος , στους φιλόξενους χώρους του Αρχαιολογικού Μουσείου , σε μια βραδιά μαγική ,γεμάτη μουσικές από την Ελλάδα και τον κόσμο, με θέμα το φεγγάρι και την Πανσέληνο ,υπέροχες ερμηνείες από εξαιρετικούς σολίστ, εικόνες ,ποίηση ,χορογραφίες , κάτω από το φως της Αυγουστιάτικης Πανσελήνου.
 Σημειώνεται ότι στην Πανσέληνο του Αυγούστου το Υπουργείο Πολιτισμού και Αθλητισμού, ανοίγει όλους τους Αρχαιολογικούς χώρους και τα Μουσεία της Ελλάδας ,με ελεύθερη, για το κοινό ,είσοδο ,έτσι ώστε όλοι να γνωρίσουν τους μοναδικούς θησαυρούς του Ελληνικού Πολιτισμού ,μέσα από ξεναγήσεις ειδικών αρχαιολόγων των Εφορειών Προϊστορικών και Κλασικών Αρχαιοτήτων .
 Το Αρχαιολογικό Μουσείο Βόλου θα είναι ανοιχτό για το κοινό από τις 7.00 μ.μ. και μέχρι την έναρξη της συναυλίας ,με οικοδεσπότες και ξεναγούς το εξαίρετο επιστημονικό δυναμικό της ΙΓ’ ΕΠΚΑ .
 Οι Οργανώσεις αυτές έχουν, από κοινού, αναλάβει την υλοποίηση του Προγράμματος Κοινωφελούς Εργασίας για τον Πολιτισμό του Υπουργείου Πολιτισμού και Αθλητισμού , σε ολόκληρη τη Θεσσαλία, αξιοποιώντας προς όφελος της Ελληνικής Κοινωνίας , Ευρωπαϊκούς Κοινοτικούς πόρους ,μέσα από πολύπλοκες ,αυστηρές και επίπονες διαδικασίες ,με Συμπράττοντες Φορείς τις ΕΠΚΑ και ΕΒΑ της Θεσσαλίας ,απασχολώντας 200 ανέργους ,κάτω των 35 ετών ,μέσω ΑΣΕΠ, για διάστημα 7 μηνών και ως εκ τούτου έντονη επιθυμία τους είναι η ανάδειξη των αρχαιολογικών χώρων ,στους οποίους γίνονται οι παρεμβάσεις .
 Είναι μια εξαιρετική και πρωτότυπη συνεργασία των Εφορειών του Υπουργείου Πολιτισμού, με τις Οργανώσεις της Κοινωνίας των Πολιτών ,που αποδεικνύει ότι όταν πολιτεία και κοινωνία συνεργάζονται ,το αποτέλεσμα είναι θαυμάσιο και οδηγεί στην πρόοδο και την


text:
ανάπτυξη.
 ΘΕΜΑ ΕΚΔΗΛΩΣΗΣ : Η Πανσέληνος του Αυγούστου
 Τίτλος :«Αστέρι μου ,Φεγγάρι μου ..!»
 Τραγούδι -Σολίστ : Κατ. Αποστολοπούλου (σοπράνο), Γ. Αποστολόπουλος (τενόρος ) ,πιάνο: Νεκταρία Παπαδημητρίου , Σαξόφωνο-Φλάουτο : Δημ.Θεοδωρακάκης, Κείμενα: Μαρίνα Μανθογιάννη,Βιντεοπροβολή :Δίκτυο «ΠΕΡΡΑΙΒΙΑ»,Χορός :Σχολή Chorus LINE,Xορογραφίες : Βάσω Τηλιοπούλου ,Ηχητικά-Φωτισμός :Μουσικός Οίκος ΚΕΧΑΪΔΗ
 Υπουργείο Πολιτισμού και Αθλητισμού -ΙΓ’ Εφορία Προϊστορικών και Κλασικών Αρχαιοτήτων ,
 Μουσικός Οίκος Κεχαΐδη-Βόλος , TRT Τηλεόραση, Houtos Catering-ΕΝΥΔΡΕΙΟ , ,ΚΞΓ Γρηγοριάδης-Ζαφειρίδης-Ζούγλος,Πολίτες Εν Γνώσει
 Δίκτυο «ΠΕΡΡΑΙΒΙΑ» : μεγάλη προσφορά στον Πολιτισμό και την Ανάπτυξη
 Αξίζει να σημειωθεί ότι Δίκτυο «ΠΕΡΡΑΙΒΙΑ» , με τη στήριξη του Συλλόγου Ελασσονιτών Ν. Μαγνησίας ,που έχει και την προεδρία του Δικτύου τα τελευταία χρόνια ,πέρα από σεμινάρια ,συνέδρια και παρεμβάσεις αναπτυξιακού χαρακτήρα, που είναι το κύριο έργο του ,έχει διοργανώσει πολιτιστικές εκδηλώσεις ,υψηλού επιπέδου ,όχι μόνο στο Βόλο ,αλλά και σε όλη την Ελλάδα (Αθήνα-Πολεμικό Μουσείο ,Λιμάνι Θεσσαλονίκης, Βελλίδειο» Συνεδριακό Κέντρο Θεσσαλονίκης ,Λάρισα ,αρχαιολογικούς χώρους, θέατρα κ.ά).
 Ενδεικτικά αναφέρεται ότι έχουν διοργανωθεί ,σε εθελοντική βάση,μεγάλες εκδηλώσεις τιμής στη Σ. Βέμπο, στο Ν. Καββαδία, στο Μάνο Χατζιδάκι , στο Ν. Γκάτσο , στον Γ. Μουζάκη , στον Στ. Καζαντζίδη, στον Ελληνικό Κινηματογράφο ,στην Οπερέτα και το Μιούζικαλ και πολλά άλλα ,οι οποίες αναδεικνύουν τον Ελληνικό μουσικό πολιτισμό και ταξίδεψαν την ψυχή της Ελλάδος ,σε όλο τον κόσμο. Εκδηλώσεις οι οποίες έμειναν χαραγμένες στη μνήμη και στην καρδιά όσων τις παρακολούθησαν .
 Στα άμεσα ενδιαφέροντα του είναι θέματα Πολιτισμού,Περιβάλλοντος ,Κοινωνικής Αλληλεγγύης και Κοινωνικής Οικονομία ς. Υλοποιεί Συνέδρια,Ημερίδες ,Σεμινάρια ,ΦΕΣΤΙΒΑΛ,πολυήμερες εκδηλώσεις σε όλη την Ελλάδα , παρουσιάζει Τηλεοπτικές Εκπομπές,Εργαστήρια ,Συμβουλευτική ,παρουσιάζει διαλέξεις, συμμετέχει ενεργά στην Κοινωνική Διαβούλευση,συνεργάζεται με άλλα Δίκτυα ,Πανεπιστήμια,Φορείς και ανθρώπους των Γραμμάτων και των Τεχνών και υλοποιεί Συλλογικές δράσεις με τους Συλλόγους-Μέλη του για τον Άνθρωπο και τον Μέλλον του .Είναι Μέλος του Ευρωπαϊκού Δικτύου Πολιτιστικού Τουρισμού ECTN και σε άλλα ΕυρωπαΙκά Δίκτυα και Task Forces. Yλοποιεί Εθνικά και Ευρωπαϊκά Ποργράμματα υπηρετώντας την Κοινωνία των Ευρωπαίων Πολιτών και τη συνεργασία μεταξύ των λαών της Ευρώπης και του κόσμου .
 Posted in Ανακοινώσεις προς τα μέλη, Ανακοινώσεις-Νέα, Δελτία Τύπου, Δράσεις Δικτύου, Ευρωπαϊκά Προγράμματα, Νέα Γενιά - Καινοτομία, Πολιτισμός, Φωτογραφικό Αρχείο | Tagged ΑΘΑΝΑΣΑΚΕΙΟ, ΑΡΧΑΙΟΛΟΓΙΚΟ ΜΟΥΣΕΙΟ ΒΟΛΟΥ, ΒΟΛΟΣ, ΔΙΚΤΥΟ ΠΕΡΡΑΙΒΙΑ, ΙΓ ΕΠΚΑ, ΚΟΙΝΩΦΕΛΗΣ ΕΡΓΑΣΙΑ, ΠΟΛΙΤΙΣΜΟΣ, ΣΚΡΙΑΠΑΣ, ΣΥΛΛΟΓΟΣ ΕΛΑΣΣΟΝΙΤΩΝ, ΥΠΟΥΡΓΕΙΟ ΠΟΛΙΤΙΣΜΟΥ
 Πρόγραμμα Κοινωφελούς Εργασίας για την ανάπτυξη Κοινωνικών Αγροκτημάτων
 Published 17 Ιούνιος, 2013 | By deltiatypou
 Πρωτοβουλία ΠΑΝΕΛΛΗΝΙΟΥ ΠΑΡΑΤΗΡΗΤΗΡΙΟΥ
 Για πρόγραμμα Κοινωφελούς εργασίας
 Για την ανάπτυξη Κοινωνικών Αγροκτημάτων
 Υπουργό κ. Τσαυτάρη
 Κοιν. Υπουργείο Εργασίας
 Υπουργό κ. Βρούτση
 Γενική Γραμματέα κοινοτικών πόρων
 Υπουργείου Εργασίας κ. Άννα Δαλαπόρτα
 Θέμα: Πρόταση εφαρμογής προγράμματος κοινωφελούς εργασίας για καλλιέργειες «κοινωνικών αγροκτημάτων» με στόχο τον μακροπρόθεσμο περιορισμό της ανεργίας.
 Λαμβάνοντας υπόψη την καινοτόμο προσέγγιση για την “Κοινωνικά υποστηριζόμενη Γεωργία” της Ε.Ε. που προωθείται μέσω των θεσμικών οργάνων της Ε.Ο.Κ.Ε. και τη σχετική οδηγία που προτρέπει τις εθνικές και περιφερειακές αρχές και τα όργανα να ενθαρρύνουν και να στηρίξουν την Κοινωνική Γεωργία θεσπίζοντας ένα κατάλληλο και ευνοϊκό θεσμικό πλαίσιο.Κοινωνική γεωργία: Οικολογική περίθαλψη, κοινωνική πολιτική και πολιτική υγείας.http://www.oikopress.gr/index.php/anadimosieuseis/435-2012-12-27-15-43-35
 √ Τους στόχους του Ε.Κ.Τ. Ευρωπαϊκού Κοινωνικού Ταμείουhttp://europa.eu/legislation_summaries/agriculture/general_framework/g24232_el.htm
 √ Την πρόσφατη εμπειρία στην Ελλάδα από την εφαρμογή προγραμμάτων Κοινωφελούς Εργασίας μέσα από


text:
μνημόνια συνεργασίας Δήμων και Κοινωνικών Οργανώσεων.
 Τα θετικά αποτελέσματα που προκύπτουν μέσα από την εφαρμογή της κοινωφελούς εκεί που υπάρχει σωστός σχεδιασμός και ουσιαστικό αντικείμενο δράσης.
 Το Πανελλήνιο Παρατηρητήριο Οργανώσεων της Κοινωνίας Πολιτών που συγκροτείται από τα περιφερειακά παρατηρητήρια και 337 συλλογικές οργανώσεις με εμπειρία στα προγράμματα κοινωφελούς εργασίας λαμβάνει την πρωτοβουλία να προτείνει στους συναρμόδιους φορείς την πρόταση για την κατάρτιση σχετικού προγράμματος κοινωφελούς εργασίας για καλλιέργειες Κοινωνικών Αγροκτημάτων με στόχο τον μακροπρόθεσμο περιορισμό της ανεργίας.
 Τα κοινωνικά αγροκτήματα είναι μια πρακτική που συναντάμε σε άλλες Ευρωπαϊκές χώρες και στην Αμερική που προσφέρουν λύσεις τοπικά στην αντιμετώπιση της φτώχειας και ανεργίας. Από τη μια πλευρά ενισχύουν τους “θεσμούς αλληλεγγύης” προσφέροντας προϊόντα διατροφής σε αδύναμες κοινωνικά ομάδες και από την άλλη προσφέρουν απασχόληση σε ανέργους με χαμηλή ειδίκευση, ενισχύοντας την επιστροφή και την απασχόληση στην ύπαιθρο.
 Γενικότερα η ιστορία της Κοινωνικά υποστηριζόμενης Γεωργίας ξεκίνησε, στις αρχές της δεκαετίας του ’60 στην Γερμανία, την Ελβετία και την Ιαπωνία ως απάντηση στην ανησυχία για την ασφάλεια της τροφής και την αστικοποίηση της αγροτικής γης. Στην Ευρώπη, πολλές από τις φάρμες της κοινωνικά υποστηριζόμενης γεωργίας εμπνεύστηκαν από τις οικονομικές θεωρίες του Αυστριακού φιλόσοφου Rudolf Steiner και πειραματίστηκαν με κοινοτικές φάρμες εφαρμόζοντας βιοδυναμικές καλλιέργειες. Το 1965 στην Ιαπωνία, ομάδες μητέρων οι οποίες προβληματίζονταν και ανησυχούσαν για την αύξηση τη εισαγόμενης τροφής και την απώλεια καλλιεργήσιμης γης, ξεκίνησαν τα πρώτα πλάνα για τη δημιουργία CSA, τα λεγόμενα «teikei».
 Η Κοινωνικά Υποστηριζόμενη Γεωργία ξεκίνησε στις ΗΠΑ το 1984. Από τότε μέχρι σήμερα, οργανώθηκαν πολλές και μεγάλες φάρμες τέτοιου τύπου σε όλη τη Βόρεια Αμερική και κυρίως Βορειοανατολικά, την ακτή του Ειρηνικού και τις άνω μεσοδυτικές πολιτείες και τον Καναδά.
 Η βιωσιμότητα της Κοινωνικά Υποστηριζόμενης Γεωργίας και η εξσφάλιση απασχόλησης
 Ο γεωργός εξασφαλίζει εκ των προτέρων το εισόδημά του, μειώνεται το κόστος παραγωγής και οι κίνδυνοι της αγοράς.
 Προωθείται η δημιουργία μικρών γεωργικών εκμεταλλεύσεων.
 Επιτυγχάνονται για τον καταναλωτή χαμηλότερες και ανταγωνιστικές τιμές σε σύγκριση με τα συμβατικά καλλιεργούμενα προϊόντα, λόγω κυρίως της μείωσης του κόστους μεταφορών και διανομής.
 Καταργούνται οι μεσάζοντες και η αισχροκέρδεια ορισμένων εξ αυτών.
 Παράγονται καλύτερης ποιότητας προϊόντα, τα οποία τις περισσότερες περιπτώσεις καλλιεργούνται με βάση τις αρχές της βιολογικής ή βιοδυναμικής γεωργίας.
 Οι καταναλωτές έχουν την ευκαιρία κάποια στιγμή να επισκεφτούν τα αγροκτήματα και τις φάρμες στις οποίες παράγονται τα προϊόντα που προμηθεύονται και να διαπιστώσουν από κοντά τον τρόπο και τις συνθήκες παραγωγής.
 Τα προϊόντα είναι πιο φρέσκα καθώς δε χρειάζεται να μεταφερθούν σε μεγάλες αποστάσεις.
 Μειώνεται η μόλυνση του περιβάλλοντος από τις μεταφορές.
 Για όλους τους παραπάνω λόγους, η Κοινωνική Γεωργία μπορεί να συνδυαστεί στο ξεκίνημά της με την Κοινωφελή Εργασία, αφού στον τομέα αυτόν μπορούν να υπάρξουν άμεσα χειροπιαστά και μετρήσιμα αποτελέσματα. Εάν λάβουμε υπόψη ότι το πρώτο πρόγραμμα Κοινωφελούς Εργασίας διατέθηκε συνολικά για την ενίσχυση της δραστηριότητας της Τοπικής Αυτοδιοίκησης δεν υπήρξαν παραγωγικά παραδοτέα και δεν ενισχύθηκαν παραγωγικές δομές με προοπτική να δημιουργήσουν νέες θέσεις εργασίας. Στην καλύτερη περίπτωση ενισχύθηκαν κάποιες υπηρεσίες στους Δήμους, καθαρίστηκαν παραλίες, ποτάμια και πλατείες και βοηθήθηκαν υποδομές υγείας. Οι ευκαιρίες ώστε να χρησιμοποιηθεί αυτή


text:
η εμπειρία για τη δημιουργία νέων θέσεων εργασίας και απασχόλησης φαίνεται να είναι ελάχιστες. Κι αυτό έγινε γιατί ο συνολικός σχεδιασμός και τα μνημόνια συνεργασίας ήταν με τους Δήμους και χωρίς διαβούλευση με τους κοινωνικούς φορείς.
 Τα πράγματα θα μπορούσαν να είναι εντελώς διαφορετικά και επωφελή για την κοινωνία και την αντιμετώπιση της ανεργίας μακροπρόθεσμα εάν η ενίσχυση της κοινωφελούς εργασίας είχε παραγωγικό σκοπό, ιδιαίτερα στον πρωτογενή τομέα όπου η χρησιμότητα των προϊόντων και η ανάπτυξη της ελληνικής οικονομίας έχει προτεραιότητα.
 Με αυτές τις απλές σκέψεις αλλά και την πεποίθηση ότι η κοινωφελής εργασία στον τομέα της Γεωργίας θα πιάσει τόπο και δε θα εξανεμιστεί σε αλλότριες σκοπιμότητες με τους σκοπούς του Ευρωπαϊκού Κοινωνικού Ταμείου, το Πανελλήνιο Παρατηρητήριο προτείνει τη διαμόρφωση νέου προγράμματος κοινωφελούς εργασίας για τη Γεωργία, (όπως έγινε με το Υπουργείο Πολιτισμού) το οποίο θα στοχεύει σε μετρήσιμα αποτελέσματα μέσα από την καλλιέργεια Κοινωνικών Αγροκτημάτων.
 Το Πανελλήνιο Παρατηρητήριο απευθύνει επίσης την πρόταση προς όλους τους Δήμους της χώρας στις αγροτικές περιοχές να συμμετάσχουν στην πρωτοβουλία των Κοινωνικών Αναπτυξιακών Συμπράξεων για την Κοινωνική Γεωργία με τοπικούς συλλογικούς φορείς και συνεταιρισμούς ώστε να αξιοποιηθεί συνολικά το κοινωνικό κεφάλαιο και διαθέσιμοι πόροι της κάθε περιοχής.
 Posted in Βιώσιμη Ανάπτυξη, Γεωργία - Κτηνοτροφία, Περιβάλλον | Tagged ΑΝΑΠΤΥΞΗ ΚΟΙΝΩΝΙΚΩΝ ΑΓΡΟΚΤΗΜΑΤΩΝ, ΚΟΙΝΩΦΕΛΗΣ ΕΡΓΑΣΙΑ, ΠΑΝΕΛΛΗΝΙΟ ΠΑΡΑΤΗΡΗΤΗΡΙΟ


text:
Από αύριο Πέμπτη οι ηλεκτρονικές αιτήσεις για κοινωνικό τουρισμό μέσω ΟΑΕΔ :: Mpoukanews
 Αρχική Σελίδα > Από αύριο Πέμπτη οι ηλεκτρονικές αιτήσεις για κοινωνικό τουρισμό μέσω ΟΑΕΔ
 Από αύριο Πέμπτη οι ηλεκτρονικές αιτήσεις για κοινωνικό τουρισμό μέσω ΟΑΕΔ
 Ανοίγει από αύριο Πέμπτη στις 10 το πρωί η πλατφόρμα του ΟΑΕΔ για την υποβολή αιτήσεων δικαιούχων και παρόχων τουριστικών καταλυμάτων, καθώς και ακτοπλοϊκών εταιρειών, για τη συμμετοχή τους στο Πρόγραμμα Επιδότησης διακοπών εργαζομένων, ανέργων και των οικογενειών αυτών, με Επιταγή Κοινωνικού Τουρισμού περιόδου 2020-2021. Οι ηλεκτρονικές αιτήσεις μπορούν να υποβάλλονται μέχρι την Πέμπτη 2 Ιουλίου 2020 και ώρα 23:59 και θα δοθεί σε 300.000 δικαιούχους.
 αιτήσεις για κοινωνικό τουρισμό μέσω ΟΑΕΔ | οαεδ | κοινωνικος τουρισμός


text:
ΟΑΕΔ: Το ΑΣΕΠ ανάβει πράσινο φως για την προκήρυξη της κοινωφελούς εργασίας, όλο το χρονοδιάγραμμα
 Κοινωφελής εργασία ΟΑΕΔ για 36.500 προσλήψεις σε δήμους .Όλο το χρονοδιάγραμμα για την τοποθέτηση στις θέσεις πληροφορίες Dikaiologitika News. Παίρνει το πράσινο φως από το ΑΣΕΠ αύριο η προκήρυξη και ξεκινούν οι αιτήσεις
 Η αντίστροφη μέτρηση για την έναρξη υποβολής των αιτήσεων για την συμμετοχή στο πρόγραμμα κοινωφελούς εργασίας 36.500 ανέργων στους 332 δήμους, περιφέρειες, αθλητικά κέντρα, μητροπόλεις και άλλους δημόσιους φορείς ξεκίνησε. Σύμφωνα με αποκλειστικές πληροφορίες του Dikaiologitika News αύριο το ΑΣΕΠ δίνει το πράσινο φως για την άμεση προκήρυξη των θέσεων από τον ΟΑΕΔ.
 Από την πλευρά του ο ΟΑΕΔ μόλις πάρει αύριο την εγκριτική από το ΑΣΕΠ θα προχωρήσει τις διαδικασίες ώστε να βγει η Δημόσια Πρόσκληση, δεν αποκλείεται την επόμενη εβδομάδα – για να ξεκινήσουν οι αιτήσεις από τους ενδιαφερόμενους. Σύμφωνα με το χρονοδιάγραμμα η υποβολή των αιτήσεων θα διαρκέσει περίπου 15 ημέρες ενώ μετά την ολοκλήρωση των αιτήσεων θα απαιτηθεί ένα διάστημα σίγουρα 15 ημερών για να βγει ο προσωρινός πίνακας κατάταξης ανέργων.
 Ο προσωρινός πίνακας κατάταξης ανέργων καταρτίζεται από τον ΟΑΕΔ και υπογράφεται από τον Διοικητή ή από άλλο όργανο που ορίζεται με απόφαση του Διοικητή. Ο προσωρινός πίνακας κατάταξης ανέργων περιλαμβάνει προσωρινό πίνακα επιτυχόντων, προσωρινό πίνακα επιλαχόντων και προσωρινό πίνακα αποκλειομένων, στον οποίο αναφέρεται συγκεκριμένος λόγος αποκλεισμού. Ο προσωρινός πίνακας αναρτάται στο διαδικτυακό τόπο του ΟΑΕΔ και ανακοινώνεται η έκδοσή του στον πίνακα ανακοινώσεων του αρμόδιου Κέντρου Προώθησης Απασχόλησης (ΚΠΑ) 2.
 Το πρόγραμμα περιλαμβάνει κατάρτιση 150 ωρών η οποία τίθενται υποχρεωτική για τους ωφελούμενους ηλικίας μέχρι 54 ετών ενώ από 55 και πάνω είναι προαιρετική.
 Η αίτηση του δυνητικά ωφελούμενου επέχει θέση υπεύθυνης δήλωσης, σύμφωνα με το άρθρο 8 του ν. 1599/1986, ως προς τα στοιχεία που αναφέρονται σε αυτήν. Η ανακρίβεια των στοιχείων που δηλώνονται από τον δυνητικά ωφελούμενο επισύρει τον αποκλεισμό του από τη διαδικασία και τις προβλεπόμενες ποινικές και διοικητικές κυρώσεις. Η αίτηση συμμετοχής συνιστά εξουσιοδότηση προς τον ΟΑΕΔ για την χρήση και επεξεργασία των προσωπικών δεδομένων του αιτούντος για τους σκοπούς της πρόσκλησης.
 Ο δυνητικά ωφελούμενος φέρει την ευθύνη της πλήρους και ορθής συμπλήρωσης της αίτησης. Συμπληρώνει τα σχετικά πεδία με τα στοιχεία που θα οριστούν στην πρόσκληση και αντιστοιχούν σε προτιμήσεις φορέων και κριτήρια κατάταξης. Διόρθωση ή τροποποίηση ή συμπλήρωση των αιτήσεων για ελλιπή στοιχεία – δικαιολογητικά, έστω και συμπληρωματικά ή διευκρινιστικά, επιτρέπεται με νέες αιτήσεις μέχρι τη λήξη της προθεσμίας υποβολής των ηλεκτρονικών αιτήσεων. Οι νέες αιτήσεις αντικαθιστούν τις προηγούμενες, οι οποίες ακυρώνονται.
 Ο ΟΑΕΔ επεξεργάζεται με μηχανογραφικό τρόπο τις αιτήσεις των δυνητικών ωφελουμένων για την απασχόλησή τους ανά ειδικότητα και τους κατατάσσει σε προσωρινό πίνακα κατάταξης ανέργων Στον πίνακα αυτόν αναγράφονται υποχρεωτικά ο κωδικός αριθμός, η συνολική βαθμολογία των δυνητικά ωφελουμένων, οι μονάδες που αντιστοιχούν σε καθένα από τα κριτήρια κατάταξης, η σειρά κατάταξης με βάση την συνολική βαθμολόγηση των κριτηρίων, η ειδικότητα των υποψηφίων, οι δηλωθείσες προτιμήσεις και η υπηρεσία τοποθέτησης ή/και ο επιβλέπων φορέας.
 Με την τελευταία τροποποίηση του προγράμματος τίθενται υποχρεωτική η κατάρτιση των 150 ωρών για τους


text:
ωφελούμενους ηλικίας μέχρι 54 ετών ενώ από 55 και πάνω είναι προαιρετική.
 – Πρόγραμμα θεωρητικής κατάρτισης έως 150 ώρες, ανάλογα με το θεματικό αντικείμενο που θα επιλέγει ο ωφελούμενος, το οποίο θα οδηγεί στην πιστοποίηση των γνώσεων και δεξιοτήτων που θα αποκτηθούν στο πλαίσιο του προγράμματος. Η διαδικασία και οι όροι υλοποίησης της κατάρτισης, που θα γίνει με το σύστημα επιταγών κατάρτισης (voucher), θα εξειδικευθούν σε ξεχωριστή πρόσκληση προς τους Παρόχους Κατάρτισης που θα εκδοθεί από την Ειδική Υπηρεσία ΕΥ ΕΔ ΕΣΠΑ ΥπΕΚΥ ΑπKO.
 Αντικείμενο της δράσης είναι η προώθηση στην απασχόληση ανέργων εγγεγραμμένων στα μητρώα του ΟΑΕΔ (ωφελούμενοι) μέσω της τοποθέτησής τους για συνολικό χρονικό διάστημα οκτώ μηνών σύμφωνα με το ν. 4152/2013, όπως η δημόσια πρόσκληση θα εξειδικεύσει, σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/ συναφείς φορείς, Υπηρεσίες Υπουργείων και άλλων φορέων (επιβλέποντες φορείς), καθώς και η συμμετοχή στην κατάρτιση για την περαιτέρω ενδυνάμωση και αναβάθμιση των προσόντων και των δεξιοτήτων των ανέργων σε συνδυασμό με την απασχόλησή τους προς την επίτευξη του στόχου της ένταξης / επανένταξής τους στην αγορά εργασίας.
 Έκοψαν το ρεύμα στην οικογένεια της μικρής από την Ρόδο (η νέα τάξη του κυρίου Μητσοτάκη)
 Εισφορές: Έρχεται νέα μείωση – Τι εξετάζει η κυβέρνηση


text:
Ηλεκτρονική διασύνδεση ΟΑΕΔ - ΟΤΑ | e-dimosio.gr
 Αρχική / Δημόσιο / Ηλεκτρονική διασύνδεση ΟΑΕΔ – ΟΤΑ Ηλεκτρονική διασύνδεση ΟΑΕΔ – ΟΤΑ
 9 Δεκεμβρίου, 2011 |Δημόσιο Ξεκινά σύμφωνα με το υπουργείο Εργασίας η ηλεκτρονική διασύνδεση του ΟΑΕΔ με τους ΟΤΑ, όπως αποκάλυψε -με έγγραφό του που διαβιβάστηκε στη Βουλή, ο αρμόδιος υπουργός Γιώργος Κουτρουμάνης. Η πιλοτική εφαρμογή του προγράμματος θα αρχίσει από την Αλόννησο και τη Σκιάθο.
 Η διασύνδεση με το κεντρικό πληροφορικό σύστημα του ΟΑΕΔ θα γίνει μέσω του θεσμού του «Ηλεκτρονικού Ανταποκριτή», με έμφαση στις νησιωτικές και άλλες απομακρυσμένες περιοχές της χώρας, ώστε να μη χρειάζεται να επιβαρύνονται οι πολίτες με άσκοπες μετακινήσεις. Αν η ανταπόκριση των ΟΤΑ είναι ικανοποιητική, αναφέρει ο υπουργός Εργασίας, θα δημιουργηθούν επιπλέον σημεία εξυπηρέτησης του πολίτη για μια σειρά διαδικασίες που αφορούν τον Οργανισμό.
 Όπως είπε, σήμερα μια σειρά από διαδικασίες μπορούν να γίνουν μέσω Ίντερνετ όπως, για παράδειγμα, ο έλεγχος και η καταβολή των οικογενειακών επιδομάτων. Ο υπουργός αναφέρει περαιτέρω ότι στις τοπικές υπηρεσίες του ΟΑΕΔ δεν υπάρχει πλέον ταμείο και όλες οι εκταμιεύσεις και πληρωμές γίνονται ηλεκτρονικά αποκλειστικά μέσω τραπεζικών λογαριασμών. Αποκλειστικά με ηλεκτρονικό τρόπο γίνονται και όλες οι αιτήσεις για συμμετοχή σε προγράμματα.
 «Στόχος μας είναι η μείωση της αναγκαιότητας για προσέλευση των πολιτών τουλάχιστον κατά 40% την επόμενη διετία, αν ανταποκριθούν και οι άλλες υπηρεσίες του δημόσιου τομέα στους ρυθμούς μας», σημειώνει ο Γ. Κουτρουμάνης και προσθέτει ότι «αυτό είναι και το κλειδί για τη μείωση των αναγκών σε προσωπικό πρώτης γραμμής, το οποίο σήμερα στην πλειονότητά του δίνει μια μεγάλη καθημερινή μάχη με τα προβλήματα».
 Ο υπουργός ενημερώνει επιπλέον ότι μέχρι το τέλος του 2011 θα έχει ολοκληρωθεί και η ανάπτυξη του νέου «πόρταλ» του ΟΑΕΔ, με βασικό σκοπό τη διευκόλυνση της σύζευξης προσφοράς και ζήτησης εργασίας μέσω ενός σύγχρονου και λειτουργικού δικτύου καταχωρήσεων έγκυρων για την αποτελεσματικότερη αναζήτηση εργασίας.
 Tagged Δημόσιο Διεδωσέ τοTweet Σχετικά Αρθρα
 Δημιουργία Ακαδημίας για το Λιμενικό Σώμα
 Εφορία: Δίνει παράταση για δικαιολογητικά
 Γενική απεργία προκήρυξαν ΓΣΕΕ – ΑΔΕΔΥ
 Τελευταία Αρθρα ΜΠΣ: «Λογιστική και Έλεγχος Δημοσίων Οργανισμών και Επιχειρήσεων» στο Πανεπιστήμιο Πειραιώς30 Ιουλίου, 2014Eνημερωτική εκδήλωση στο Ηράκλειο για το πρόγραμμα του ΟΑΕΔ ΤΟΠΕΚΟ-ΤΟΠΣΑ30 Ιουλίου, 2014Πρόγραμμα ΤΟΠΕΚΟ στην Δράμα: Ημερίδα με θέμα «Στόχος η δουλειά»30 Ιουλίου, 2014Συμπόσιο Μελισσοκομίας στην Ερμούπολη Σύρου30 Ιουλίου, 2014400 θέσεις ΠΕ εφοριακών στη Γενική Γραμματεία Δημόσιων Εσοδων30 Ιουλίου, 2014 Δημοφιλείς ΚατηγορίεςΟρισμένου Χρόνου